Horstmann, Carl, b. 1851., Furnivall, Frederick James, 1825-1910.\nLV. Thirty Poems, most with Refrains. MS. Vernon, fol. 407\n(3 of them, ed. Furnivall, Phil. Soc. Trans., 1872, Part II; the first 13 of them, ed. Varnhagen, Anglia, vii, 1884, p. 282-315).\nMercy passes all things, p. 658.\nDeo Gracias I, p. 664.\nAgainst my Will, I take my Leave, p. 666.\nGod is Love, p. 668.\nDeo Gracias II, p. 670.\nEach man ought himself to know, p. 672.\nThink on Yesterday, p. 675.\nKeep well Christ's Commandments, p. 680.\nWho says the Sooth, he shall be shent, p. 683.\nFy on a faint Friend! p. 686.\nThank God of all, p. 688.\nThis World fares as a Fantasy, p. 692.\nAy, Mercy, God! p. 696.\nTruth ever is best, p. 699.\nCharity is no longer dear, p. 701.\nOf Women cometh this World's Weal, p. 704.\nMary, Mother of Christ, p. 708.\nThe Fleur de Lys, Maiden Mary, p. 711.\nSeldom seen is soon forgot, p. 715.\nWarning to be ware, p. 719.\nLove Holy Church and Priests, p. 721.\nTry to say the best, p. 723.\nTo-morrow, p. 725.\nMake Amends for thy Sins, p. 727.\nSuffer in Time, and that is best, p. 730.\nMane nobiscum, Domine! p. 733.\nA Prayer to the Virgin Mary, p. 735.\nA Prayer to the Trinity, p. 740.\nBut thou say Sooth, thou shalt be shent, p. 740.\nThanks and Prayer to God, p. 744.\n1. Mercy passes all Things.*. [Printed by Furnivall from the Simeon MS., with collations from the Vernon, in Early English Poems and Lives of Saints, p. 118, Philolog. Soc. Trans. 1872.]\n(16 stanzas of 12, abab abab bcbc.)\nBI west, vnder a wylde wode-syde,\nIn a launde, þer I was lente,\nAnd lyouns Raumping vppon bente,\nBeores, wolues wiþ Mouþes wyde,\nÞe smale Beestes þei al to-rente;\nÞer haukes vn-to heore pray þei hyde,\nOf whuche, to on .I. tok good tente:\nA Merlyon, a Brid had hente,\nHit couþe not speke, but þus hit mente:\nHow Merci passeþ alle þinge. Page 659\n¶ Merci was in þat Briddes muynde,\nBut þerof kneuȝ þe Hau[e]k non,\nffor in hir foot heo gan hit bynde,\nAnd heold hit stille as eny ston;\nHeo dude after þe cours of kynde,\nAnd fleiȝ in-to a treo anon.\nÞorw kuynde þe Brid gan Merci fynde:\nffor on þe morwe heo let hit gon.\nfful stille .I. stod my-self al-on,\nTo herken hou þat Brid gan synge:\nA-wey wol wende boþe Murþe and moon,\nAnd Merci passeþ alle þinge.\n¶ How Merci passeþ strengþe & riȝt,\nMony a wyse seo we may.\nGod ordeyned Merci, most of miht,\nTo beo aboue his werkes ay.\nWhon deore Ihesu schal be diht\nTo demen vs at doomes-day,\nVr sunne wol beo so muche in siht,\nWe schul not wite what we schul say;\nfful fersliche Riȝt wol vs affray,\nAnd blame vs for vr mis-lyuing:\nÞen dar non prese for vs to pray,\nBut Merci þat passeþ alle þing.\n¶ Riht wolde sle vs for vr synne,\nMiht wolde don execucion;\nAnd Riht-wyse god þen wol be-gynne\nfforte reherce vs þis resoun:\n"I made þe, Mon, ȝif þat þou minne,\nOf feture lich myn owne fasoun,\nAnd after crepte In-to þi kinne,\nAnd for þe suffred passioun;\nOf þornes kene þen was þe croun\nfful scharpe vppon myn hed standyng;\nMin herte-blood ran from me doun;\nAnd I for-ȝaf þe alle þing. Page 660\n¶ "Myn herte-blood for þe gan blede,\nTo buye þe from þe fendes blake,\nAnd I for-ȝaf þe þi misdede.\nWhat hast þou suffred for my sake?\nMe hungred, þou woldest not me fede,\nNe neuer my furst ne woldestou slake;\nWhon I of herborwe hedde gret nede,\nÞou woldest not to þin hous me take;\nÞou seȝe me a-mong todes blake,\nfful longe in harde prison lyng.*. [[lying]]\nLet seo what onswere constou make,\nWher weore þou kynde in eny þing?\n¶ "And hou .I. quenched al þi care,\nLift vp þin eiȝe and þou maiȝt se\nMi woundes wete, blodi al bare,\nAs .I. was rauȝt on Roode-tre.\nÞou seȝe me for defaute forfare,\nIn seknes and in pouerte:\nȜit of þi good woldestou not spare,\nNe ones come to visyte me.\nAl eorþli þing .I. ȝaf to þe,\nBoþe Beest and fisch & foul fleoyng,\nAnd tolde þe hou þat charite\nAnd Merci passeþ alle þing.\n¶ "Hou mihtou eny merci haue\nÞat neuer desyredest non to do?\nÞou seȝe me naked and cloþes craue;\nBarehed and Barefot gan I go:\nOn me þou vochedest no þing saue,\nBut beede me wende þi wones fro.\nÞou seȝe me ded aboue to graue\nOn Bere seuen dayes and mo:\nffor luitel dette I ouȝte þe þo, [folio 407:2]\nÞou forbed my buriȝing.\nÞi pater noster seyde not so,\nffor Merci passeþ alle þing." Page 661\n¶ Þeos are þe werkes of Merci seuene,\nOf wȝuche crist wol vs areyne,\nÞat alle schul stoney wiþ þat steuene\nÞat euer tresoun miȝte a-teyne.\nffor heer but ȝif we make vs euene,\nÞer may no miht ne ȝiftes ȝeyne.\nÞenne to þe kyng of heuene,\nÞe Bok seiþ þat we schul seyne:\n"Wher hastou, lord, in prisoun leyne?\nWhonne weore þou in eorþe dwellyng?\nWhon seȝe we þe in such peyne?\nWhon askedest þou vs eny þing?"\n¶ "Whon ȝe seȝe ouþer Blynd or lame\nÞat for my loue asked ȝou ouȝt;\nAl þat ȝe duden in myn name,\nHit was to me, boþe deede & þouȝt.\nBut ȝe þat hated cristendame,\nAnd of my wraþþe neuer ne rouȝt,\nȜour seruise schal ben endeles schame\nHelle-fuir þat slakes nouȝt.\nAnd ȝe þat wiþ my blood .I. bouȝt,\nÞat loued me in ȝoure lyuynge,\nȜe schul haue þat ȝe haue souȝt,\nMerci þat passeþ alle þinge."\n¶ Þis tyme schal tyde, hit is no nay,\nAnd wel is him þat haþ þat grace\nffor to plese his god to pay,\nAnd Merci seche while he haþ space!\nffor beo vr mouþ crommed with clay\nWormes blake wol vs enbrase:\nÞen is to late, Mon, in good fay,\nTo seche to A-Mende of þi trespace.\nWith mekenes þou may heuene purchase:\nOþer Meede þar þe non bring,\nBut knowe þi god in vche a case,\nAnd loue him best of any þing. Page 662\n¶ To god and non weore holden meste\nTo loue, and his wraþþe eschuwe.\nNow is non so vnkuynde a beeste\nÞat lasse doþ þat weore him duwe;\nffor Beestes and foules, more & leeste,\nÞe cours of kynde alle þei suwe.\nAnd whonne we breken Godes heste,\nAȝeynes kuynde we ben vn-trewe:\nffor kuynde wolde þat we him knewe\nAnd dradde him most in vre doing.\nHit is no riht þat he vs rewe,\nBut Merci passeþ alle þing.\n¶ Now harlotrye for murþe is holde,\nAnd vertues tornen in-to vice,\nAnd Symonye haþ chirches solde,\nAnd lawe is waxen Couetyse;\nVr feiþ is frele to flecche & folde,\nffor treuþe is put to luytel prise;\nVre God is glotenye and golde,\nDronkenes, Lecherye and dyse:\nLo heer vr lyf and vre delyce,\nVr loue, vr lust and vre lykyng.\nȜet, ȝif we wole repente and ryse,\nMerci passeþ alle þinge.\n¶ Vn-lustily vr lyf we lede,\nMonhod and we twynne in two;\nTo heuen ne helle take we non hede,\nBut on day come, a noþer go.\nWho is a mayster now but meede,\nAnd pruide, þat wakened al vr wo?\nWe stunte, neiþer for schame ne drede,\nTo teren vr god from top to to,\nffor-swere his soule, his herte also,\nAnd alle þe Menbres þat we cun Mynge:\nfful harde vengeaunce wol falle on þo,\nBut merci passeþ alle þinge. Page 663\n¶ And corteis knihthod and clergye,\nÞat wont were vices to forsake,\nAre nou so Rooted in Ribaudye\nÞat oþur merþes lust hem not make.\nA-wei is gentyl cortesye, [folio 407:3]\nAnd lustines his leue haþ take;\nWe loue so slouþe and harlotrie,\nWe slepe as swolle swyn in lake.\nÞer wol no worschupe wiþ vs wake\nTil þat Charite beo mad a kyng:\nAnd þen schal al vr synne slake,\n¶ .I. munge no more of þis to ȝou,\nAl-þauȝ .I. couþe ȝif þat .I. wolde,\nffor ȝe han herd wel whi & hou\nBi-gon þis tale þat I haue tolde.\nAnd þis men knowen wel .I.-nouh,\nffor Merlyons feet ben colde;\nhit is heor kynde on Bank and bouh\nA quik Brid to hauen and holde,\nffrom foot to foot to flutte and folde,\nTo kepe hire from clomesyng;\nAs .I. an hauþorn gan bi holde,\n.I. sauȝ my self þe same þing.\n¶ Whon heo hedde holden so al niht,\nOn Morwe heo let hit gon a-way:\nWheþer gentrie tauȝt hire so or nouȝt,\nI con not telle ȝou, in good fay!\nBut, God, as þou art ful of miȝt,\nÞouȝ we plese þe not to pay,\nGraunt vs repentaunce and respiȝt,\nAnd schrift and hosel, or we day;\nAs þou art God and mon verray,\nÞou beo vr help at vre endyng,\nBi-fore þi face þat we mai sai:\n'Now Merci passeþ alle þinge.'\n2. Deo Gracias I.\n(11 stanzas of 8, abab bcbc.)\nIN a Chirche, þer .I. con knel\nÞis ender day in on Morwenynge,\nMe lyked þe seruise wonder wel;\nffor-þi þe lengore con .I. lynge.\n.I. seiȝ a Clerk a book forþ bringe,\nÞat prikked was in mony a plas;\nffaste he souȝte what he scholde synge:\nAnd al was Deo Gracias.\n¶ Alle þe queristres in þat qwer,\nOn þat word fast gon þei cri.\nÞe noyse was good, & .I. drouȝ neer\nAnd called a prest ful priueli,\nAnd seide: "sire, for ȝor curtesi\nTel me, ȝif ȝe habbeþ spas,\nWhat hit meneþ, and for whi\nȜe singe Deo Gracias?"\n¶ In selk þat comeli clerk was clad,\nAnd ouer a lettorne leoned he;\nAnd wiþ his word he maade me glad,\nAnd seide: "sone, I schal telle þe:\nffader and Sone In Trinite,\nÞe holy gost, ground of vr graas,\nAlso oftesiþe þonke we\nAs we sei Deo Gracias.\n¶ "To þonke & blesse him we ben bounde\nWith al þe murþes þat mon mai Minne:\nffor al þe world in wo was wounde\nTil þat he crepte in to vr kinne:\nA louesum buirde he liȝte with-Inne,\nÞe worþiest þat euer was,\nAnd schedde his blod for vre sinne:\nAnd þerfore Deo Gracias." Page 665\n¶ Þen seide þe preost: "sone, be þi leue\n.I. moste seie forþ my seruise,\n.I. preye þe tak hit nouȝt in greue;\nffor þou hast herd al my deuise,\nBi-cause whi hit is clerkes wyse,\nAnd holychirche muynde of hit maas,\nVnto þe prince so muchel of prise,\nfforte synge Deo Gracias."\n¶ Out of þat chirche .I. wente my way,\nAnd on þat word was al my þouȝt,\nAnd twenti tymes .I. con say,\n"God graunte þat .I. for-ȝete hit nouȝt!\nÞouȝ I weore out of bonchef brouȝt,\nwhat help weore to me to seye allas?\nIn þe nome of god, what-euer be wrouȝt,\nI schal seie Deo gracias.\n¶ "In Mischef and in bonchef boþe, [folio 407b] *. [The leaf-numbers here are modern, and on the general wrong plan of making each leaf a folio, instead of the double open page, the back of the left leaf and the front of the right one, which the old numbering always rightly adopts.]\nÞat word is good to seye and synge,\nAnd not to wayle ne to bi wroþe,\nÞauȝ al be nouȝt at vre lykynge.\nffor langour schal not euer lynge,\nAnd sum tyme plesaunse wol ouer-pas,\nBut ay in hope of a-mendynge,\n.I. schal seye Deo Gracias."\n¶ A-Mende þat þou hast don amis,\nAnd do wel þenne, and haue no drede,\nWheþer so þou beo In bale or blis!\nÞi goode suffraunce schal gete þe mede,\nȜif þou þi lyf in lykyng lede.\nLoke þou beo kuynde in vch a cas,\nÞonk þi god, ȝif þou wel spede,\nWiþ þis word, Deo Gracias. Page 666\n¶ Ȝif god haþ ȝiue þe vertues mo\nÞen he haþ oþure two or þre,\nÞenne I rede þou rule þe so\nÞat men may speke worschupe bi þe.\nBe fert of pruide, & bost þou fle,\nÞi vertues let no fulþe de-faas,\nBut kep þe clene, corteis & fre,\nAnd þenk on Deo Gracias.\n¶ Ȝif þou beo mad an Offycer,\nAnd art a Mon of muche miht,\nWhat cause þou demest, loke hit be cler,\nAnd reue no mon from him his riht,\nȜif þou beo strong and fers to fiht.\nffor envye neuer mon þou chas,\nBut drede þi god boþe dai & niȝt,\n¶ Ȝif we þis word in herte wol haue,\nAnd ay in loue and leute leende,\nOf crist bi couenaunt we mow craue\nÞat Ioye þat schal neuer haue ende,\nOut of þis world whon we schul wende,\nIn-to his paleys for to paas,\nAnd sitte a-mong his seintes hende,\nAnd þer synge Deo Gracias.\n3. Against my Will, I take my Leave.\n(8 stanzas of 8, abab bcbc)\nNou Bernes, Buirdus bolde and blyþe,\nTo blessen ow her nou am .I. bounde;\n.I. þonke ȝou alle a þousend siþe,\nAnd prei god saue ȝou hol and sounde;\nWher-euer ȝe go, on gras or grounde,\nHe ow gouerne with-outen greue\nffor frendschipe þat .I. here haue founde;\nA-ȝeyn mi wille .I. take mi leue. Page 667\n¶ ffor frendschipe & for ȝiftes goode,\nffor Mete & Drinke so gret plente\nÞat lord þat rauȝt was on þe Roode,\nHe kepe þi comeli cumpayne;\nOn see or lond, wher þat ȝe be,\nHe gouerne ow wiþ-outen greue;\nSo good dispest ȝe han mad me,\nAȝein my wille .I. take my leue.\n¶ Aȝein mi wille al-þouȝ .I. wende,\n.I. may not al-wey dwellen here,\nffor eueri þing schal haue an ende,\nAnd frendes are not ay .I.-fere;\nBe we neuer so lef and dere,\nOut of þis world al schul we meue;\nAnd whon we buske vn-to vr bere,\nAȝeyn vr wille we take vr leue.\n¶ And wende we schulle, .I. wot neuer whenne,\nNe whoderward þat we schul fare;\nBut endeles blisse, or ay to brenne,\nTo eueri mon is ȝarked ȝare.\nffor-þi .I. rede vch mon be ware,\nAnd lete vr werk vr wordes preue,\nSo þat no sunne vr soule forfare\nWhon þat vr lyf haþ taken his leue.\n¶ Whon þat vr lyf his leue haþ lauht,\nVr bodi lith bounden bi þe wowe,\nVr richesses alle from vs ben raft,\nIn clottes colde vr cors is þrowe.\nWher are þi frendes ho wol þe knowe?\nLet seo ho wol þi soule releue?\n.I. rede þe, mon, ar þou ly lowe,\nBeo redi ay to take þi leue. Page 668\n¶ Be redi ay, what euer bi-falle, [folio 407b:2]\nAl sodeynli lest þou be kiht;\nÞou wost neuer whonne þi lord wol calle,\nLoke þat þi laumpe beo brennynge briht;\nffor leue me wel, but þou haue liht,\nRiht foule þi lord wol þe repreue,\nAnd fleme þe fer out of his siht,\nffor al to late þou toke þi leue.\n¶ Nou god, þat was in Bethleem bore,\nHe ȝiue vs grace to serue him so\nÞat we mai come his face to-fore,\nOut of þis world whon we schul go;\nAnd for to a-mende þat we mis-do,\nIn Clei or þat we clynge and cleue,\nAnd mak vs euene wiþ frend and fo,\nAnd in good tyme to take vr leve.\n¶ Nou haueþ good dai, gode men alle,\nHaueþ good dai, ȝonge and olde,\nHaueþ good day, boþe grete and smalle,\nAnd graunt-Merci a þousend folde.\nȜif euere .I. miȝte, ful fayn .I. wolde\nDon ouȝt þat weore vn-to ȝow leue.\nCrist kepe ow out of cares colde,\nffor nou is tyme to take my leue.\n(7 stanzas of 8, abab abab.)\nA, deore god, omnipotent,\nLord þou madest boþe foul & best,\nOn eorþe to mon þou here hit sent.\n.I. warne ȝow alle, boþe more & lest,\nCharite .I. rede þat ȝe hent;\nffor hit is cristes hest,\nÞat schal come to þe Iugement. Page 669\n¶ ffor whon he comeþ a domes-day\nÞat al þis world hit schal wel se,\nÞe wikked he biddeþ to gon heor way,\nIn bitter penaunce for euere to be;\nAnd to þe goode wol þat lord say:\n"Ȝe schul alle wende wiþ me\nIn-to þe blisse for euere and ay;\nEt qui manet in caritate."\n¶ God þat made boþe heuene & helle,\nVre swete lord of Naȝareþ:\nAdam þat was so feir of felle\nffor his folyes he suffred deþ.\nIn God forsoþe he schal dwelle,\nIn charite ho so geþ,\nHit is soþ þat I ou telle,\nBi-hold and seo:—In deo manet.\n¶ Crist was toren vch a lim,\nAnd on þe Roode he was .I.-do.\nÞe fend þat was so derk and dym,\nTo þe crois he com þo,—\nCrist, al charite is in him—\nÞere he ouer-com vs to.\nCharite .I. rede þat þou nym,\nAnd þenne Deus est in eo.\n¶ Let Charite nou awake,\nAnd do hit þer neod is;\nHeuene forsoþe þen maiȝt þou take\nAnd come to þat riche blis:\nNou crist, for his Moder sake,\nLet vs neuere þis place mis,\nAnd schild vs from þe fendes blake,\nAnd Sit deus in nobis. Page 670\n¶ And charite .I. rede þat we be-ginne\nAs bi-fore alle oþer games,\nAnd schriue vs clene of vre synne,\nffor so dude Peter, Ion and Iames,\nAnd þerfore god hem dwelled wiþ-Inne,\nffor þei weoren alle wiþ-outen oþer blames.\nCrist, let vs heuene wynne,\nE(t) nos ipso maneamus.\n¶ God þat dwelleþ in gret solas\nIn heuene, þat riche regnyng,\nAnd for vs þolede gret trespas\nWonder muche at vre muntyng,\nOn þe Roode don he was,\nIn gret dispyt .I.-cleped a kyng.\nÞenkeþ nouþe On Deus caritas,\nAnd bring vs alle to good endyng.\n5. Deo Gracias II.\n(6 stanzas of 8; one abab baba; five abab bcbc.)\nM .I. word is Deo gracias,\nIn world wher me be wel or wo;\nHou scholde I lauȝwhe or sigge Allas [folio 407b:3]\nffor, leeue me wel, hit [ne] lasteþ o,\nAnd þouȝ hit greue, hit wol ouer go,\nAs þouȝt chaungeþ, for such is graas.\nÞerfore, wher me beo wel or wo,\nI sey not But deo gracias.\n¶ Þouȝ I beo riche of gold so red,\nAnd liht to renne as is a Ro,\nAnoþur is boun to begge his bred\nWiþ brestes blak and bleynes blo.\nWhon .I. seo good de-parted so:\nTo sum Mon God sent gret solas,\nAnd sum Mon ay to liuen in wo,\nÞen sei .I. Deo Gracias. Page 671\n¶ Þou he beo pore and lyue in peyn,\nAnoþer mon proudeþ as doþ a poo,\nWhon murþe is his & Mourning myn,\nAs may be-falle to me and mo,\nȜif fortune wolde be so my fo\nffrom me to turne hir freoly faas;\nSeþþe god may sende boþe weole & wo,\nI sei not but Deo Gracias.\n¶ A lord of worschup ȝif .I. ware,\nAnd weore falle doun in a wro,\nSiknesse sitteþ me so sare,\nAnd serwe wol neiȝ myn herte slo,\nÞus am I bounde from top til to,\nAnd I turmente so for my trespas:\nȜif God may loose me of þat wo,\nAnd þenne I sey Deo Gracias.\n¶ Whon I hedde spendyng her-be-forn,\nÞer wolde no felauschip fonde me fro,\nBut herkne & hiȝe to myn horn,\nffor in myn hond þer stod non ho.\nNou a-peereþ non of þo;\nSo pouert a-peired haþ my plas.\nHo may haue wele wiþ-oute wo?\nÞerfore I sey Deo gracias.\n¶ Almihti, corteis, Crouned kyng,\nGod, graunt vs grace to rule vs so\nÞat we may come to þi wonyng,\nÞer is wele wiþ-outen wo.\nMilde Mayde, prey þi sone also,\nÞat he for-ȝiue vs vre trespas,\nAnd afterward in-to heuene go,\n6. Each Man ought himself to know.\n(9 stanzas of 12, abab abab bcbc.)\nIN a Pistel þat poul wrouȝt,\n.I. fond hit writen, & seide riht þis:\nHis oune vessel. and soþ hit is.\nSeche, and þou schalt fynden A-mis.\nEueri mon scholde .I.-knowen his,\nAnd þat is luitel, as .I. trowe;\nflor vche mon ouȝte him-self to knowe.\n¶ Knowe þi-self what þou ware,\n¶ Knowe þi lyf; hit may not last,\nffor synnes seeknesse þi soule sleþ.\nAnd þat is a ful delful deþ, [folio 408]\nTo saue þi soule and þou be slowe, Page 673\nffor vche mon ouȝte him-self to knowe.\n¶ Ȝif þou þi-self knowe con,\n¶ Sit doun, and tac Countures rounde,\nHou ofte sunne þe haþ .I.-bounde.\nTil þou þi synnes haue .I.-souȝt vp sounde;\nAnd ȝif þou art In sunne .I.-bounde\n¶ Knowe what god haþ for þe do:\nffor þe he soffrede boþe pyne and wo;\nTo helle-fuir, but he hit red[r]es,\nBut his grace is so wyde .I.-sowe,\nffrom his wraþþe .I. rede vs bles,\n¶ Knowe þi-self þat þou schalt dye,\nAnd þenk þou regnest her but a þrowe; Page 674\nffor vche mon ouȝte him self to knowe.\n¶ Knowe þi flesch, þat wol rote;\nÞei þou haue kyngdam*. [MS. kyngdan] and Empyre.\nHose leeueþ not þis, I. trouwe he dote,\nffor eueri mok most in-to myre.\n¶ Knowe þi kuynde Creatoure,\nHou sone þat hit is forþ .I.-slyde.\n¶ Þi Concience schal þe saue and deme\nAMende þe, þou wot what .I. mene.\nAr vre breþ beo out .I.-blowe, Page 675\n7. Think on Yesterday.\n(15 stanzas of 12, abab abab bcbc.)\nWhon Men beoþ muriest at heor Mele,\niþ mete & drink to maken hem glade,\n[iþ] worschip & wiþ worldlich wele\nÞei haue no deynte for to dele [folio 408:2]\nBut in heor hertes .I. wolde þei hade,\n¶ Þis day, as leef we may be liht\nWhon þat he haþ .I.-kud his miht,\nÞen al draweþ hem to fantasy[s]e;\n¶ Whose wolde þenke vppon þis,\nTo preue þis world al-wei .I.-wis\nIs but a fikel fantasy; Page 676\n¶ ffor þer nis non so strong in stour,\nOf þritti wynter, .I. enseure þe,\nÞe soþe ȝe may ȝor-self I-se,\n¶ Nis non so fresch on fote to fare,\nNe non so fayr on fold to fynde,\nÞat þei ne schul a bere be brouȝt ful bare:\nÞis wrecched world nis but a wynde;\nNe non so stif to stunte ne stare,\nNe non so bold, Beores to bynde,\nÞat he naþ warmynges to beo ware,\nffor god is so cortys and so kynde.\nBi-hold þe lame, þe bedrede, þe blynde,\nÞat bit ȝou be war whil þat ȝe may;\nÞei make a Mirour to ȝor mynde,\nTo us þe schap of ȝesterday.\n¶ Þe lyf þat ony mon schal lede,\nBeþ certeyn dayes atte last,\nÞen moste vr terme schorte nede;\nBe o day comen, anoþer is past.\nHerof and we wolde take good hede\nAnd in vr hertes a-countes cast, Page 677\nDay bi day, wiþouten drede,\nToward vr ende we draweþ ful fast.\nÞen schal vr bodies in erþe be þrast,\nVr Careyns chouched vnder clay;\nHer-of we ouȝte beo sore agast,\nAnd we wolde þenke on ȝesterday.\n¶ Salamon seide in his poysi,\nHe holdeþ wel betere wiþ an hounde\nÞat is lykyng and Ioly,\nAnd of seknesse hol and sounde,\nÞen be a Leon, þouȝ he ly\nCold and ded vppon þe grounde.\nWherof serueþ his victori,\nÞat was so stif in vche a stounde?\nÞe moste fool, I herde respounde,\nIs wysore whil he lyue may,\nÞen he þat hedde a þousend pounde\nAnd was buried ȝuster-day.\n¶ Socrates seiþ a word ful wys: [folio 408:3]\nHit were wel betere for to se\nA Mon þat nou parteþ and dys,\nÞen a feste of Realte;\nÞe feste wol make his flesch to ris,\nAnd drawe his herte to vanite;\nÞe Bodi þat on þe Bere lys,\nScheweþ þe same þat we schal be.\nÞat ferful fit may no mon fle,\nNe wiþ no wiles win hit a-way;\nÞerfore a-mong al Iolyte,\nSum tyme þenk on ȝusterday.\n¶ But ȝit me merueyles ouer al\nÞat god let mony mon croke and elde,\nWhon miht & strengþe is from hem fal,\nÞat þei may not hem-self a-welde;\nAnd now þis beggers most principal,\nÞat good ne profyt may non ȝelde. Page 678\nTo þis purpos onswere .I. schal,\nWhi god sent such men boote & belde;\nCrist, þat Made boþe flour & felde,\nLet suche men lyue, forsoþe to say,\nWhon a ȝong mon on hem bi-helde,\nScholde seo þe schap of ȝesterday.\n¶ A noþur skile þer is, for whi\nÞat God let such men liue so longe:\nffor þei beþ treacle and remedi\nffor synful men þat han do wronge.\nIn hem þe seuen dedes of Merci\nA Mon may fulfille a-monge;\nAnd also þis proude men may þer-bi\nA feir Mirour vnderfonge.\nffor þer nis non so stif ne stronge,\nNe no ladi [so] stout ne gay,\nBi-hold what ouer hor hed con honge,\n¶ I. haue wist, sin I. cuþe meen,\nÞis schadewe .I. may likne a-riht\n¶ In-to þis world whon we beþ brouȝt,\nWe schul be tempt to couetyse,\nAnd al þi wit schal be þorw-souȝt\nTo more good þen þou may suffyse.\nWhon þou þenkest best in þi þouȝt\nOn Richesse, fo[r]te regne and ryse, Page 679\nAl þi trauayle turneþ to nouȝt,\nffor sodeynly on deþ þou dyese;\nÞi lyf þou hast .I.-lad wiþ lyȝes,\nSo þis world gon þe be-tray.\nÞerfore .I. rede þou þis dispys,\nAnd sum tyme þenk on ȝuster-day.\n¶ Mon, ȝif þi neiȝebor þe Manas\nOþur to culle or to bete,\n.I. knowe me siker in þe cas\nÞat þou wolt drede þi neiȝebores þrete,\nAnd neuer a day þi dore to pas\nWiþ-oute siker defense and grete,\nAnd ben purueyed in vche a plas\nOf sekernes and help to gete;\nÞin enymy woltou not for-ȝete,\nBut ay beo afert of his affray:\nEnsaumple herof .I. wol ȝou trete,\nTo make ȝou þenke of ȝuster-day.\n¶ Wel þou wost wiþ-outen fayle\nÞat deþ haþ manast þe to dye;\nBut whon þat he wol þe a-sayle,\nÞat wost þou not, ne neuer may spye.\nȜif þou wolt don be my counsayle,\nWiþ siker defence beo ay redye!\nffor siker defence in þis batayle,\nIs clene lyf, parfyt and trye.\nPut þi trust in godes Mercye, [folio 408b]\nHit is þe beste at al assay,\nAnd euer among þou þe en-nuye\nIn-to þis world and ȝuster-day.\n¶ Sum men seiþ þat deþ is a þef,\nAnd .I. sey nay, and make a pref,\nÞat he wol o day wiþ him dele: Page 680\n8. Keep well Christ's Commandments.\n(13 stanzas of 8, abab bcbc.)\nI warne vche leod þat liueþ in londe,\nAnd do hem dredles out of were,\nÞat þei most studie and vnderstonde,\nÞe lawe of crist to loue and lere.\nÞer nis no mon fer ne nere\nÞat may him-seluen saue vn-schent,\nBut he þat casteþ wiþ concience clere\nTo kepe wel Cristes Comaundement.\n¶ Þow most haue o God, and no mo,\nAnd serue him boþe with mayn and miht;\nAnd ouer alle þinges loue him also,\nffor he haþ lant þe lyf and liht.\nȜif þou beo nuyȝed day or niht\nIn peyne be meke and pacient,\nAnd rule þe ay be reson riht,\nAnd kep wel Cristes Comaundement.\n¶ And let þi neiȝhebor, frend and fo,\nRiht frely of þi frendschupe fele,\nIn herte þat þou wilne hem so\nRiht as þou woldest þi-self weore wele;\nAnd help to sauen hem from vncele,\nSo þat heore soules beo not schent,\nAnd also heore care þou helpe to kele,\nAnd kepe wel Cristes comaundement. Page 681\n¶ In Idel, Godes nome tak þou nouȝt,\nBut cese, and saue þe from þat synne;\nSwere bi no þing þat God haþ wrouht;\nBe war his wraþþe, lest þou hit wynne;\nBut bisy þe her bale to blynne\nÞat blaberyng are wiþ oþes blent,\nVncouþe & knowen & of þi kynne,\n¶ In clannes and in cristes werk\nHaue mynde to holden þin haly day,\nAnd drauh þe þenne from dedes derk,\nWiþ al þi meyne, Mon and may;\nAnd men vnsauȝte, loke þou assay\nTo sauȝten hem þenne at on assent,\nAnd pore and seke þou plese & pay,\nAnd kepe wel cristes Comaundement.\n¶ Þi ffader, þi Moder, þou worschupe boþe,\nȜif þou wolt boteles bale escheuwe;\nWith counseil cumforte him, with mete & cloþe,\nAs þou sest hem neodeþ newe;\nAnd ȝif þei talke of tales vntrewe,\nÞou torn hem out of þat entent,\nAnd cristes lawe help þat þei knewe,\nAnd kep wel cristes Comaundement!\n¶ Sle no mon wiþ wikked wille,\nBe war, and vengeaunce tak þou non;\nIn word ne dede, loude ne stille,\nBakbyte þou no mon, blod ny bon,\nBut ay let gabbynges glyde and gon\nA-wey wher þei wol glace or glent,\nAnd help þat alle men ben at on,\n¶ Stele þou nouȝt þi neiȝebors þing,\nNouþur with stillnes ne wiþ strif, Page 682\nNor with no-maner wrong getyng,\nÞi self, þi seruaunt, child ne wyf;\nTo sulle & buye ȝif þou be ryf,\nWayte al-way þat wrong be went;\nAs þou wolt lyue þe lastyng lyf,\nÞou kepe wel cristes comaundement.\n¶ ffals witnesse loke þow non bere, [folio 408b:2]\nȜif þow wolt in blisse a-byde,\nÞi neiȝebore wityngly to dere,\nNe no mon nouþer in no syde;\nBut loke þat no mon be anuyȝed,\nAnd þou may him from harmes hent,\nAnd help þat falshede beo distruiet,\n¶ Sunge þou not in lecherie;\nSuch lust vn-leueful, let hit pas;\nConsente þou not to such folye,\nÞat founden is so foul trespas,\nAnd loke þat nouþer more ne las\nÞi lykyng on þat lust be lent,\nLeste þou synge þis songe 'allas,\nffor brekyng of cristes comaundement.'\n¶ Þi neiȝhebors wyf coueyte þou nouȝt\nVnleuefully aȝeynes þe lawe,\nWiþ hire to sunge in word ne þouȝt,\nAnd from þat deede euer þou þe drawe,\nAnd neuer sey to hire no sawe\nTo make hire to synne assent,\nNe plese hire not with no mis-plawe,\nBut kep wel cristes comaundement.\n¶ Þi neiȝhebors hous, wenche ne knaue,\nVnskilfully coueyte þou nouht,\nNe ȝit his good with wrong to haue;\nffor hit lest þou to bale be brouht.\nffor whon þe soþe schal vp be souht,\nȜif þou in-to þis sunnes assent, Page 683\nfful bitterly hit mot be bouȝt,\nffor brekyng of cristes Comaundement.\n¶ Vche mon þat wol þis lessun lere\nAnd loueþ a laweful lyf to lede,\nHe may not misse on none manere\nÞe merþe of heuene to his mede;\nffor crist him here wol helpe & hede,\nAnd heþene in-to heuene hent.\nffor-þi .I. preye þat crist vs spede\nKuyndely to kepe his comaundement.\n9. Who says the Sooth, he shall be shent.*. [See the after poem, "But thou say sooth, thou shalt be shent," no. 29, p. 740.]\n(8 stanzas of 12, abab abab bcbc.)\nHerte & mouþ loke þei ben tweyne,\n¶ Þus is þe soþe .I.-kept in close,\nHe schal fynde frenschipe feynte. Page 684\n¶ Þe wikked wone we may warie,\n¶ And al is wrong; þat dar .I. preue;\nffor let a mon be sore .I.-wounde,\nffor þauȝ hit smerte & sumdel greue, [folio 408b:3]\nWere grace at large, þat lippe i-bounde,\n¶ ffor let a frere in Godes seruise\nOf vre misdede & vre quyntise,\nAnd bleþely wayte him wiþ sum wreche. Page 685\n¶ Seþþe þe tyme þat god was boren,\n¶ Siþen þe soþe dar no mon say,\nBest .I. holde hit, in good fay,\n.I. drede hit draweþ to domes-day,\nSuch saumples we han, & oþer two:\nNow knowes a child boþe weole & wo\n¶ Þis world wol han his wikked wone,\nNe non to oþer in no degre; Page 686\n10. Fy on a faint Friend!\n(9 stanzas of 8, abab bcbc.)\nFrenschipe faileþ & fullich fadeþ;\nffeiþful frendes fewe we fynde,\nBut glosers þat vche mon gladeþ\nWiþ feire bi-hesteþ and wordes as wylde.\nBut let a mon ones be cast be-hynde,\nAnd wiþ þis world turmented & tenet,\nHe schal ful sone ben out of mynde.\nAnd þere, fy on a feynt frend!\n¶ Þe while þat þou ledest þi lyf in ese\nAnd goodlich gouernest þyn astate,\nÞe fyndest Inouwe þat wol þe plese\nAnd folwe þi wil boþe erliche & late.\nȜif þi los bi-gynne to abate,\nAnd þy good from þe gon wende,\nÞei schul be þe furste þat þe wol hate:\nAnd þer, fy on a feynt frende!\n¶ Þus þou schalt, ar þou haue nede,\nAl þi frendes folly I-knowen\nAnd seyen heo dor not helpen þe\nffor drede, for fere þei lost her owen.\nÞei þat sum tyme wente ful lowe,\nhem luste no lengore wiþ þe to lende,\nBeo-hynde þi bak heo makeþ a Mouwe.\n¶ To þi-self trust al-wei best, [folio 409]\nffor as þou dost, so schaltou haue.\nBrek þe leste bouȝ of þi nest,\nÞe fyndest .I.-nouwe wol hit þe bi-raue, Page 687\nAnd wole dispise þe and repraue,\nAnd sakeles wayte þe schame and schende:\nIn such a cas, so god me saue,\nAnd euere, fy on a feynt frende!\n¶ Ȝif þou wolt not ben frendles,\nLern to kepe þat þou hast;\nLoke þou be not penyles,\nNe spend þou nouȝt þi good in wast.\nOr þou haue nede, þi frendes*. [MS. frendest] a-tast,\nWȝuche be stif & wȝuche wol bende;\nAnd þer þou fynde bouwynde or bast,\nAnd euer, fy on a feynt frende!\n¶ In feiþ, þat ffrendschip hold .I. nouȝt\nTo profer þe, whon þou hast no nede;\nBut ȝif þou weore in daunger brouȝt,\nHose helpeþ þe þenne is worþi meede.\nHose wolde þe nouþer profre ne beode,\nHe serueþ þonk wiþ-outen ende;\nSuch frendes are fewe I-laft in leode.\nAnd þerfore, fy on a feynt frende!\n¶ Ho scholde eny frendschupe ben .I.-founde?\nGood feiþ is flemed out of þis londe;\nÞer is more treuþe in an hounde\nÞen in sum mon, .I. vnderstonde.\nKnackes & mowes þei han In honde\nWitterli to plese þe fende.\nHe þat furst þat frendschip fonde,\nEuer fy on him, for a feynt frende!\n¶ Eueri mon .I. counseile\nTo gouerne him in such a wyse,\nȜif hit so beo þat frendschup fayle,\nHis owne deden wol maken him ryse;\nHold him In a mene asyse\nEuer to beo corteys and hende; Page 688\nÞen baldely may he dispise,\nEuere fy on a feynt frende.\n¶ Þi[s] lessun loke þat ȝe leore,\nWhon ȝe haþe soþe souȝt and seid;\nTrust on non such frendschup here;\nHo sannest do, is tytes bi-trayed.\nLoke al ȝor loue on him beo leyd,\nffor vs on Rode was prikket & prenet;\nDo we so þat crist beo payet\nAnd þenne we hauen a syker frend.\n11. Thank God of all.\n(17 stanzas of 8, abab bcbc.)\nBI a wey wandryng as .I. went\nSore .I. syked for serwyng sad;\nffor harde happes þat .I. haue hent,\nMournyng mad me al-most mad.\nVn-til a lettre al-one me lad\nÞat wel was writen on a wal;\nA blisful word þer .I. rad\nEuere to þonke god of al.\n¶ Þauȝ þou waxe blynd or lome,\nOr eny seknesse on þe be set,\nÞenk riht wel hit is no schome,\nWiþ such grace god haþ þe gret.\nIn serwe & tene þou art .I.-knit,\nAnd þi catel bi-ginneþ to fal;\n.I. not neuere hou þou myst do bot,\nBut euere to þonke god of al.\n¶ Ȝif þou welde worldes goode,\nRyally rayed in þi rest,\nffeir of face, freoly of foode,\nNis non þe lyk, bi Est ne West, Page 689\nȜit god may senden as him lust,\nRiches to torne as a Bal.\nIn vche a maner .I. holde hit best,\n¶ Ȝif þi catel be-ginne to pase,\nAnd after waxest a pore mon,\nTak good cumfort & bere good face,\nAnd trust on hym þat al good won.\nIn God furst al goodnes bi-gon;\nHe may vs reue boþe bour and hal.\nBetter cumfort .I. non con,\nBut euer to þonke god of al.\n¶ Þenk on Iob þat was so riche, [folio 409:2]\nHou he wox pore from day to day;\nHis beestes doun dyȝeden in eueri diche\nHis catel vanischt al a-way;\n.I.-put he was in pore array\nNouþer in purpul ne in pal,\nBut in symple wede, as clerkes say,\nAnd euer he þonked god of al.\n¶ ffor faute of Catel, Iobpus floures\nffaded and fel clene him fro;\nIn seknesse he soffred scharpe schoures\nWiþ honger, chele, repreof & wo.\nGod sende him hele and catel bo,\nToun and tour, and steede in stal,\nffor he neuer grucched in wele ne wo,\nBut euer þonked God of al.\n¶ Hose serueþ crist wiþ trewe entent,\nÞe ffend þerto wol han Envye,\nÞorw mis-beeleeue to make him schent,\nAnd he him cacche in his baylye.\nÞauh he þin hele and catel struye,\nLet studefast herte stonde in stal, Page 690\nAnd trustne to God þat sit so heiȝe\nAnd euer to þonken him of al.\n¶ Ac mony mon comeþ vp of nouȝt,\nAnd geteþ godes gret plente;\nÞorw pruide & bost he makeþ touȝt,\nAnd clene for-ȝit his pouerte.\nÞen grete wronges worcheþ he\nTo hem þat he may ouer cal,\nffor þat þei mowe no forþer fle,\n¶ Me prikeþ þe Oxe in þe plouh,\nWhon he is ȝong, vntoun and wylde,\nHe wol Rore and make hit touh,\nAnd of his drauȝt ben vn-bylde;\nÞe more he torneþ out of his tylde,\nÞe driuere wole him boxe and Bral:\nSo god wol þe, but þou be mylde,\nAnd euere to þonken him of al.\n¶ Aȝeyn God to grucche is gret trespas,\nÞat such sondes may sende bi est & west;\nÞi worldlich wo may turne to solas\nWhon þou lyst clongen & closed in chest,\nWhon þou schalt wenden to trauayl or rest,\nÞi worldlich weole hit is but smal.\nIn vche a maner, hit is þe best,\nEuer to þonke God of al.\n¶ ffor goddes loue, so do we,\nffor he may boþe ȝiue and take;\nIn what meschef þat euer we be,\nhe is mihti I-nouȝ vr serwe to slake.\nGood amendes he wol vs make,\nAnd we to him wol crie & cal,\nWhat weole or wo þat we in wake,\nAnd euer to þonken god of al. Page 691\n¶ Þeiȝ þou be in prisun cast\nOr eny distresse men doþ þe beode,\nffor godes loue þou beo studefast\nAnd haue good mynde vppon þi crede.\nÞenk God feyleþ þe neuer at neode,\nÞat derworþe duyk vs deme schal.\nWhon þou art wo, þerto tak hede,\n¶ And þei þi frendes from þe fayle\nAnd deþ ha raft hem of heore lyue,\nWharto schuldestou wepe or waile?\nHit is no boote wiþ god to striue.\nGod maade boþe Mon and wyue;\nhit is skil he tak vs; we ben his þral.\nWhat-so þou þole or elles to þryue,\n¶ Diuerse sondes crist haþ .I.-sent\nBoþe here and eke in oþer place:\nTac we hit wiþ trewe entent,\nÞe sannore he wole sende vs grace.\nÞauȝ þat vr bodies ben brouȝt in bace,\nLet not ȝor hertes ben vn-tal,\nAnd þenk þat god is þer he was,\n¶ ffor Godes loue be not to wylde, [folio 409:3]\nReule ȝow in Reson alle to Route,\nAnd tak wiþ trewe tent & mylde,\nDiuerse sondes crist sent a-boute:\nÞen dar .I. seyen wiþ-outen doute,\nIn heuene-blisse is maad vr stal,\nTo Riche & pore þat lowe wol loute,\n¶ Þis world is good & nouȝt in gesse\nTo hem þat wolen kuynde be, Page 692\nAnd parte aboute of heore richesse\nTo hem þat ben In pouerte.\nA wonder þing hit is to se\nÞat kuynde loue adoun schal fal.\nBetter cumfort non con .I. me,\n¶ Ȝit .I. radde forþer-more—\nTrewe entent I tok þertil,—\nÞat crist may riht wel vr stat restore,\nHit nis nouȝt to striuen aȝeines his wil.\nHe may vs saue, he may vs spil;\nÞenk riht wel we ben his þral.\nÞouȝ we haue not al vr wil,\nEuermore þonke we god of al.\n12. This World fares as a Fantasy.\n(11 stanzas of 12, abab abab bcbc.)\nWitterly what þis world were.\nNow is hit henne, now is hit here;\nNow be we on benche, nou be we on bere,\nNow be we sek, now beo we fere;\nNow is þe selue .I.-set not by;\nAnd whos wol alle þing her[t]ly here,\nÞis world fareþ as a ffantasy.\n¶ Þe sonnes cours we may wel kenne,\nAryseþ Est and geþ doun West.\nÞe Ryuers in-to þe séé þei renne,\nAnd hit is neuer þe more al-mest.\nIn snouȝ and reyn is non arest. Page 693\n¶ Whon þis wol stunte, ho wot, or whenne,\nNow bi-dropped, now al druyȝe.\nBut vche gome glit forþ as a gest;\nÞis world fareþ as a ffantasye.\n¶ Kunredes come, & kunredes gon,\nBut alle heo passeþ, euerichon,\nffor al heor preparacions,\nA-mong alle-maner nacions.\nSo schul men þenken vs no-þing on,\nÞat nou han þe ocupacions,\nffor crist makeþ þe creacions,\n¶ Whuch is Mon, ho wot, and what,\nAnd so doþ Mon whon al his souht.\nMon melteþ a-wey so deþ a mouht;\nHo knoweþ bi dede, ouȝt bote bi þouȝt?\n¶ Dyeþ mon, and beestes dye,\nAl is o comparison. Page 694\nWho knoweþ Beestes entencioun, [folio 409b]\n¶ Vche secte hopeþ to be saue,\nBaldely bi heore bi-leeue,\n¶ And vchon vppon God heo craue:\nÞus mony maters men dou meue,\nSechen heor wittes hou and why,\nffor þis world fareþ as a fantasy.\n¶ ffor þus men stumble & sere heore wittes,\nffor he þat hext in heuene sit,\nffor wo is ende of worldes wele:\nVche lyf loke wher þat .I. lye.\n¶ Wharto wilne we forte knowe\nMore þen him lustnes forte schowe,\nWe schulde not knowe in no degre,\nA Mayster of diuinite; Page 695\nAnd God an heiȝ in Mageste.\n¶ But leue we vre disputisoun,\nHou he was born þat al vs bouȝt.\nBut hol in vre entencioun\nffor he may turne kuyndes vpsedoun\nWhon al vr bokes ben forþ brouht,\n¶ Of fantasye is al vr fare,\nOlde & ȝonge and alle I-fere.\nBut make we murie & sle care\nAnd worschipe we god, whil we ben here,\nSpende vr good and luytel spare;\nAnd vche mon cheries oþeres cheere,\nÞenk hou we comen hider al bare,\nVr wey wendyng is in a were.\nffor þis world is but fantasy.\n¶ Bi ensaumple men may se:\nA gret treo groweþ out of þe grounde;\nÞauȝ hit be huge, gret and rounde.\nWhon elde haþ maad his kuynde aswounde; Page 696\nÞus waxeþ & wanteþ Mon, hors & hounde;\nffrom nouȝt to nouȝt þus henne we hiȝe\nffor þis world is but fantasye.\n13. Ay, Mercy, God!\n(12 stanzas of 8, abab bcbc.)\nAs I wandrede her bi weste\nffaste vnder a forest syde,\nI seiȝ a wiht went him to reste,\nVnder a bouȝh he gon a-byde;\nÞus to crist ful ȝeor[n]e he criȝede,\nAnd boþe his hondes he held on heiȝ:\n"Of pouert, plesaunce & eke of pruide.\nAy, Merci, God, And graunt-Merci.*. [I take Merci to be used in this poem in the twofold sense of Mercy and Thanks.]\n¶ God, þat I haue I-greuet þe\nIn wille & werk, in word and dede,\nAlmihti lord, haue Merci of me\nÞat for my sunnes þi blod gon schede!\nOf wit & worschupe, weole & wede\nI þonke þe, lord, ful Inwardly;\nAl in þis world, hou euere I spede,\nAy Merci, god, And graunt Merci.\n¶ Graunt Merci, god, of al þi ȝifte,\nOf wit & worschupe, weole & wo;\nIn to þe, lord, myn herte I lifte,\nLet neuer my dedes twynne. vs a-two.\nMerci þat I haue mis do,\nAnd sle me nouȝt sodeynly!\nÞouȝ ffortune wolde be frend or fo,\nAy Merci, God, And graunt Merci. Page 697\n¶ I am vnkuynde, and þat I knowe,\nAnd þou hast kud me gret kuyndenes;\nÞerfore wiþ humbel herte and lowe,\nMerci and for-ȝiuenes\nOf Pruyde and of vnboxumnes!\nWhat eueri sonde be, þus sey I,\nIn hap and hele, and in seknes,\n¶ Graunt Merci, God, of al þi grace,\nÞat fourmed me wiþ wittes fyue,\nWiþ ffeet and hond, & eke of face\nAnd lyflode, whil I am alyue.\nSiþen þou hast ȝiue me grace to þryue,\nAnd I haue Ruled me Rechelesly,\nI weore to blame, and I wolde striue,\nBut Merci, God, And Graunt Merci.\n¶ Merci þat I haue mis-spent\nMi wittes fyue! þerfore I wepe;\nTo dedly synnes ofte haue I asent,\nÞi Comaundemens couþe I neuer kepe;\nTo sle my soule In sunne I slepe,\nAnd lede my lyf in Lecheri,\nffrom Couetyse couþe I neuere crepe;\n¶ Of oþes grete and Gloteny,\nOf wanhope and of wikked wille:\nBacbyte my neiȝhebors for enuy,\nAnd for his good I wolde him culle;\nTrewe men to Robbe and spille,\nOf Symony and with surquidri;\nOf al þat euere I haue don ille,\n¶ Bi lawe I scholde no lengor liue\nÞen I hedde don a dedly synne; Page 698\nGraunt Merci þat ȝe wolde forgiue,\nAnd ȝeue me space to mende me Inne!\nffrom wikked dedes & I wolde twynne,\nTo Receyue me ȝe beo redi\nIn-to þi blisse þat neuer schal blynne.\nNou Merci, God, And graunt Merci.\n¶ Graunt Merci, for þou madest me,\nMerci, for I haue don a-Mis;\nMin hope, Min help is hol in þe,\nAnd þou hast ȝore bi-heiht me þis:\nWhos euere is Baptiȝed schal haue Blis,\nAnd he Rule him Rihtwysli.\nTo worche þi wille, lord, þou me wis!\n¶ Soþfast god, what schal I say,\nhow schulde I amendes make,\nÞat plesed þe neuere in-to þis day\nNe schop me nouȝt mi sunnes forsake?\nBut schrift of mouþe mi sunnus schal slake,\nAnd I schal sece and beo sori,\nAnd to þi Merci I me take.\nNou Merci, God, [And] Graunt Merci.\n¶ ffader & sone and holigost,\nGraunt Merci, God, wiþ herte liht,\nffor þou woldest not þat I weore lost.\nÞe ffader haþ ȝiuen me a miht,\nÞe sone a science and a siht\nAnd wit to welde me worschupely,\nÞe Holigost vr grace haþ diht.\n¶ Þis is þe Trone þat twynned neuere,\nAnd preued is persones þre,\nÞat is and was and schal ben euere,\nOnly God in Trinite; Page 699\nhelp vs, Prince of alle pite,\nAtte day þat we schal dy,\nÞi swete face þat we may se.\n14. Truth ever is best.\n(9 stanxas of 8, abab bcbc.)\nHOse wolde him wei a-vyse\nOf þis wrecched world, I weene,\nI hope ful wel he schulde dispise\nÞe foule falshede þat þer-in bene.\nCertes, sum day schal be sene,\nMuch eorþly labour schal be lest;\nWhon good and vuel vr dedes schal deme,\nWe schal wel fynde þat treuþe is best.\nTreuþe is best for kyng and kniht,\nCertes, hose riȝt wol rede;\nAmong þis ladyes feir and briht\nHit schulde be loued in vch a leode;\nÞis Marchauns worþli vnder wede,\nTo buyȝe & selle þei ben ful prest,\nAmong hem alle schuld no falshede,\nBut vsen trouþe, þat euere i[s] best.\nSikerli, I dar wel say,\nIn al þis world nis heo ne he,\nÞat þei wolde fayn, ȝif þat þei may,\nLeden heore lyf in prosperite,\nAnd als swiþe as þei schulde dyȝe,\nTil heuene þat þei mote come ful prest.\nÞat noble plase þei neiȝe ner neih\nBut ȝif þei meyntene trouþe for best.\nTrouþe schal deme vs alle be-dene,\nHe wol do trewely and no wrong; Page 700\nI hope we schal boþe seye and sene\nÞat we han contraried him al to long.\nAnd þerfore, lordes boþe stout and strong\nÞat may deeme her riht as þé lest,\nffor Godes loue wis þou so among,\nÞat trouþe be meyntened for þe best.\nAnd þerfore haue þis in ȝour muynde,\nHose medleþ wiþ þe lawe:\nLet neuer falshed aȝeynes vnkuynde\nffordon trouþe ne soþ sawe.\nffor falshed euermore schal stonde awe\nOn trouþe þauȝ he be neuer so prest.\nffor godes loue let neuer gold þe drawe\nAȝeynes trouþe þat euer is best.\nWolde we rule us al wiþ trouþe,\nAnd mak him hollych vr gouernour,\nWe schulde keuere out of synne & slouþe,\nAnd of Chiualrye bere þe flour:\nffor trouþe in were may most endour,\nAnd euer is biggest at þe lest.\nffor godes loue, graunt we him socour,\nAnd mayntene trouþe þat euer is best.\nTrouþe was sum tyme here a lord;\nwiþ him alle vertues, as I wene;\nȜit Spayne, Brutayne wol bere record,\nAnd oþer diuerse londes be-dene,\nÞat we endouwed hem as þei schulde bene,\nAnd made hem lordes to lyue in rest:\nÞer dorste no falshede with hem be sene,\nSo loued þei trouþe, þat euer is best.\nWolde we ȝit lete trouþe aȝeyn\nBe lord, and bere his heritage,\nAl oþer londes schuld be ful fayn\nTo don vs feute and homage: Page 701\nBaldelych þis dar I wage,\nAnd falshede & his lore weore lest,\nÞei schulde not dure vn-to a page\nTo werre with trouþe þat euer is best.\nffalshed may wel regne a while\nÞorw Meyntenaunce of couetise;\nAtte last his grount wol him be-gyle,\nA while þouȝ he be neuer so wyse.\nffalshed haþ ben most in pris\nBoþe bi North and eke bi West:\nWe schul him hunte as Cat doþ mys,\nWhon trouþe him cheues þat euer is best.\n15. Charity is no longer dear.\n(14 stanzas of 8, abab bcbc.)\nHOse wolde be-þenke him weel\nOu þis world is went, I-wis,\nAnd couþe enterly grope & feel\nÞe foule falshede þat þer-in is,\nI durste be bold, so haue I blis,\nÞat mony good mon schuld haue mateere\nTe meue & mourne and fare a-Mis,\nffor charite is no lengor cheere.\nMony a Mon, riht as him seemeþ,\nA þing þat he neuer kneuh ne wist,\nBoþe lordes & Mene Men he demeþ,\nAnd spekeþ of hem riȝt as him list.\nAllas! for ȝif a mon nou trist\nHis broþer or his cosyn neere,\nHe schal be deceyued in his fist,\nffor charite is no lengore cheere.\nÞo þat spekeþ most, as I leeue,\nAnd demen men so al aboute, Page 702\nWher no faute vppon hem cleue,\nȜus, be my trouþe, hit is no doute,\nSuch Men may not ben wiþ-oute,\nNo more þen hecgh wiþ-outen Brere;\nEnvye is wiþ hem so stoute,\nÞat charite is no lengore chere.\nffor þreo lettynges þat þer bene,\nA Mon mai not deeme rihtwislye:\nÞe furste lettyng, as I wene,\nA þing þat is to fer from eiȝe,\nOr elles a þing may beo to neiȝ,\nSchal lette his siht, þauȝ hit be clere;\nÞe þridde is, þat he demeþ bi,\nWhon charite is no lengore chere.\nȜe mai in feelde sum tyme i-se\nA bosck þat stondeþ ful fer þe fro,\nÞat ȝe schal deme hit schal be\nMon or Beest, hors, on of þo:\nAnd al is wrong to deeme hit so,\nCertes, as ȝe schal after lere.\nSo demes a Mon ofte be his ffo,\nȜif þou hast an huge envy,\nAnd hatest a mon wiþ al þi miht,\nLiue þat mon neuer so rihtwisly,\nȜit schaltou deme he liueþ not riht;\nEnvye stoppeþ þer þi siht,\nAnd makeþ fer, þat schulde be neere,\nAnd lac of loue letteþ þi liht,\nVppon þin Eȝe-lide þer mai ley\nA spot or elles a mote, I-wis,\nAnd for bicause hit is so neiȝ,\nÞou maiȝt not seo hit, so haue I blis, Page 703\nTo deme treuly what hit is;\nÞerfore þi doom falleþ in a weere.\nSo demeþ a mon ofte syþes a-mis,\nWhon þat his herte is set from cheere.\nȜif þou louest þi broþer so\nÞat þi loue passeþ al a-syse,\nWhat þat euer þi broþer do,\nEuel or wrong in eny wyse,\nAl is wel to þin avise,\nBi cause þou louest him so entere;\nHis defaute constou not spise,\nffor þer þin herte is set to chere.\nLet a lechour heere a-spye\nA ȝong mon with a wommon rage,\nAnd nouþer of heom ne þenke folye,\nBut wel may falle of o linage,\nȜit wol þat lechour þinke outrage,\nAnd deeme þei wolde do mis I-fere:\nSuch deemyng askeþ sliper wage,\nffor charite þer is no-þing cheere.\nAnd riȝt so fareþ hit, be my trouþe,\nWiþ a proud Mon & a Couetous,\nA wrecche þat liueþ al in Slouȝþe,\nAnd eke a mon þat is vicyous;\nHe wenes vch mon þat is vertuous\nVseþ his wyse and his maneere;\nSo fareþ Men þat beþ Envyous,\nWhon Charite is no lengor chere.\nLet a trewe mon bi þe Rood,\nÞat is good, honest and sad,\nHe weeneþ þat vche mon be good,\nHe nolde not demen a mon weore bad.\nBut wrecched fooles þat beoþ mad,\nÞat con not wel heore tonge steere, Page 704\nTo deme þe worste þei ben ful glad,\nWhon Charite is no lengor cheere.\nI leeue þer beo no mon alyue,\nȜif he his warison scholde winne,\nÞat couþe enterliche knowe & skreue\nÞe lyf þat is sum mon wiþ-Inne;\nffor summe þat semeþ most wiþ synne,\nIn hap of synne may beo most clere.\nOf such demyng I rede ȝe blynne,\nffor Charite þer is no-þing chere.\nAnd þo þat leouest is to lak,\nAnd demeþ men so al bideene,\nVn-bynt þe burþen on ȝor bak,\nAnd loke furst þat ȝor-self be clene.\nAl such demyng, as I wene,\nSchulde beo reseruet to godes poueere;\nSo me þinkeþ hit best to beone,\nffor þen schal charite ben most cheere.\nCertes, and ȝe loke ariht,\nA good word no more wol weye\nÞat hit liþ on ȝor tonge as liht,\nAs þe worste þat ȝe con seye.\nSuch Idel wordes, I ou preye,\nȜe louke hem faste in ȝoure forcere,\nAnd let concience bere þe keye;\nffor þen schal charite be most chere.\n16. Of Women cometh this Worldes Weal.\n(10 stanzas of 12, abab abab bcbc.)\nIn worschupe of þat Mayden swete,\nMylde Marie, Moder and May,\nAlle gode wimmen wol I grete,\nÞat god fende hem from vch afray; Page 705\nWith muche menske mote þei mete,\nAnd wel worþe alle wymmen ay!\nAl vr Bale þei may beete,\nSerteynliche, I dar wel say;\nAnd hose blameþ hem niht or day,\nWiþ Bale mot heore tonge belle.\nI preue hit wel, ho-euer seiþ nay:\nOf wimmen comeþ þis worldes welle.\nBut moni vn-witti wiht is woode,\nVn-wysliche wimmen wol dispyse,\nÞat ben I-boren of wimmen blode:\nI-wis, such wihtes ben vn-wyse,\nffor þei defoule heor oune foode.\nSuch grimly goostes may agryse,\nwiþ þulke þat dude god on þe Rode:\nAt dredful dom such schal aryse,\nBe Iugged wiþ þe heiȝe Iustise\nTo folewe þe false feendes fele,\nAnd rikene wiþ þe vnrihtwyse,\nÞat of wymmen comeþ worldes welle.\nSum seiþ wimmen haþ be-gilt\nAdam, Sampson and Salamon,\nAnd seiþ þat wimmen haþ I-spilt\nMony a wys worþi mon:\nÞus þei greggen wymmens gilt;\nOf Monnes riken þei neuer on.\nAnd monnes falshed weore fulfild,\nI trowe þer weore twenti aȝeynes on,\nOf Macabeus, Iudas and Ion,\nAlisaundre and oþer feole,\nÞat with monnes gult was fordon;\nBut of wimmen comeþ þis worldes wele.\nAnd Iudas gentil Ihesu solde\nÞat saued alle þat was forlore!\nAnd monnes falsed weore I-tolde,\nMen miht rikene moni a score. Page 706\nWommon wrouȝte riht as god wolde:\nÞat gult made god to ben I-bore:\nAnd þerfore beo ȝe neuer so bolde\nTo blame wymmen neuer-more\nffor nouȝt þat þei haue don bifore,\nffor monnes schome I rede ȝe hele!\nWimmen for Men ofte suffreþ sore,\nBut of wymmen comeþ þis worldes wele.\nWimmen wrouȝte neuer no wrong\nBut þorw Monnes entysement.\nMen secheþ wimmen so strong,\nAnd sei in Bale þei mote be brent,\nAnd ligge aboute hem so long,\nTo bringen hem til heore a-sent;\nAnd þus þorw monnes false song,\nOfte wymmen haþ be schent.\nȜif eny such be in present,\nStille holde him, I rede he stell,\nAnd preise wimmen in good entent,\nffor of wymmen comeþ þis worldes wele.\nGod worschuped wimmen in his lyue,\nAnd kept hem in his cumpaygnye,\nBoþe widewe, wenche and wyue\nÞat was wiþ-outen vilenye.\nHose luste with wymmen striue,\nI rede he drede him for to dye,\nAnd of þat synne sone him schriue,\nAnd to vr ladi Merci crye;\nAnd in worschip of Marie\nSuch vn-Redines þat ȝe repele!\nDefendeþ ȝou alle from such folye,\nffor of wymmen comeþ al þis worldes wele.\nI holde þat Brid muche to blame\nÞat defouleþ his oune nest;\nÞou wost wel a wommon was þi dame,\nI-Boren and fed of hire Brest. Page 707\nBut moni gabben on heore dame;\nTo blame wymmen þei þinke hit best.\nStunteþ for ȝor owne schame;\nOf such resouns I rede ȝe rest;\nTo preyse wymmen þat ȝe be prest!\nWymmen ben hende in hete and chele,\nWimmen gladeþ vch a godly gest,\nWymmen wrappen vs in wede\nWhon we beo naked boren and bare,\nAnd of hire flesch fostreþ and feede,\nAnd ȝarken vs whon we ben ȝare.\nWhon we ben old, þei moste vs hede,\nAnd keuere vs out of mony a care;\nWhon we be nasti, nouȝt at neode,\nNeore wimmen help, hou schulde we fare?\nAt dredful dom whon we schal dare\nffor fere of false fendes feole,\nWhon vche mon schal his speche spare,\nÞen wommon help is al vr weole.\nffor God and Mon was fer atwinne\nWhon he made Monkuynde of Séé-flod:\nI wolde wite, whon þat Eue gon spinne,\nBi whom þat ȝoure gentrie stod?\nHou be-come ȝe godes kinne,\nBut barelych þorw þe wommones blod?\nAllas, hou may men for synne\nSpeke bi wymmen ouȝt bote good!\nWimmen beoþ so mylde of mood,\nLouesum, loueli, lyf and lele.\nWitnes on him þat died on Rood,\nOf wymmen comeþ þis worldes wele.\nGod, þat made boþe Sonne and Mone,\nTo alle wymmen Socour he sende,\nIn alle þe dedes þat þei haue done,\nKepe hem from þe false fende. Page 708\nAnd to Marie I bidde a bone:\nWarde wymmen, wher-so-euer þei wende,\nffrom synne and serwe schylde hem sone,\nWher in londe þat euer þei lende!\nI warne alle þat be wimmenes frende,\nI con not preise hem þe haluendele,\nÞouȝ I þus schortliche make an ende:\n17. The Praise of Mary, Mother of Christ.*. [Note the effective repetitions in lines 57 and 101.]\nOff alle floures feirest fall on,\nAnd þat is Marie, Moder fre,\nÞat bar þe child of flesch and bon,\nIhesu, Godes sone in Maieste.\nA loue-likyng is come to me\nTo serue þat ladi, qwen of blis,\nAy better and better in my degre,\nÞe lengor þat I liue, I-wis.\nSo hertly I haue I-set my þouȝt\nvppon þat buyrde of buyrdes best;\nffor al-þauh I seo hire nouȝt,\nMin herte schal fully wiþ hire be fest.\nIhesu þat sek milk of hire brest,\nTo ȝou boþe I be-heete:\nMi loue schal holly wiþ ȝou rest,\nÞauȝ I be not worþi ne meete.\nSertes, swete, on ȝou is al\nMin helpyng at myn endyng-day;\nÞat I be not þe fendes þral,\nMarie, to ȝor sone ȝe pray.\nHou schal I do, my swete may,\nBut ȝif I loue ȝou souereynly? Page 709\nElles miht men boldly bi me say\nDaunger mad vnskilfuly.\nHose beþenkeþ him, I-wis,\nOf ȝor gret goodnesse and ȝor grace,\nHe scholde neuer wilne to don amis,\nNe luste to loue in oþer place.\nIn hope to seo ȝor blessed face,\nAnd dwelle wiþ ȝou at myn endynge,\nAnd haue relese of alle trespace,\nLadi, þauȝ I mourne I synge.\nLentun-dayes, þei ben longe,\nÞat we be-foren han do wronge;\nÞis world nis noþing, as I wende.\nIn sori tyme my lyf Isspend;\nÞis world is fals, and þat I feel;\nA-Mis I fare, and noþing wel.\nBut þat swete worþli wyf,\nHire goodly loue þat I may gete,\nAl my Ioye wol turne to strif,\nAnd I may syke with wonges wete:\nWhon þat I þenke on þat swete,\nMe þinkeþ hit is so good a þouȝt,\nI sey to eueri mon þat I meete\n"Gode, go wey, and let me nouȝt!"\nLoue me haþ in Bales brouȝt,\nffor on such þat I suppose,\nÞat is so studefast in hire þouȝt,\nÞat couþe neuere gabbe ne glose.\nHose hire loueþ, he schal not lose,\nffor ȝit be-giled heo neuer no wiht.\nI likne þat ladi to þe Rose:\nI-blessed beo þat buirde briht! Page 710\nMe longede neuere so sore, so sore,\nTo seo my loueli ladi deere.\nȜif heo neore, we neore but lore,\nÞat ladi lofsum most of lere.\nAnd wite hit wel wiþ-outen weere:\nWhon I þenk on hire semblaunt sad,\nÞer wol no wys mon blame me here,\nÞauȝ þat I go murie and glad.\nA louely lyf to loken vp-on,\nSo is my ladi, þat Emperys;\nMi lyf I dar leye þer-vppon,\nÞat princesse is peerles of prys,\nSo feir, so clene, so good, so wys,\nAnd þerto trewe as eny steel,\nÞer nis no such to my deuys:\nLor God, þat I loue hire wel!\nTo þis newe ȝer, my ladi sweete,\nWiþ al myn herte in good entent,\nWiþ fyue Aues I ow grete,\nAnd preye ou take þis feire present;\nAnd schape so þat I beo not schent,\nSeþþen of ȝou Merci gon springe.\nffor al my loue is on ȝou lent,\nSweete, swettest of alle-skunnes þinge!\nÞis is þe remenaunt of my lust,\nÞat I not wheþer my ladi mylde\nTo my loue haue inly trust,\nBicause Monkuynde is frele and wylde.\nBut, ladi, for ȝoure blisful childe,\nSiþen al my loue is leyd on þe,\nIn heuene help me a boure to bylde,\nLadi, ȝif þi wille be.\nÞe loue þat I haue ȝeorned ȝore,\nÞe kyng of loue graunt hit me! Page 711\nIn eorþly loue is luytel store,\nffor al þat nis but vanyte.\nWher I schal euer þat day I-se,\nTo plese my ladi ones to pay?\nHeo is of colour and beute\nAs fresch as is þe Rose In May.\nHose lust not loue, let hym be-leue,\nffor I wol holde þat I haue hiht;\nÞat lust schal no mon from me reue\nÞat I nul loue my ladi briht.\nLoue, loue, do me riht,\nMarie Mooder, Mayden clene,\nIn heuene of þe to haue a siht,\nLadi, to þe my mone I mene.\n18. Maiden Mary and her Fleur de Lys.\nMArie Mayden, Moder Mylde,\nÞat blisful Bern in bosum beere,\nCheef & chast þou ches of chylde\nOf alle wymmen In world þat were:\nSaue vs sound, and socur vs here,\nAs princes is preised & proued for prys.\nWhat leode þis lesson lykes to lere,\nBe token hit is þe fflourdelys.\nÞat freoli flour weore fair to fynde,\nwhat gome wolde go þer as hit greuȝ.\nAs Maacer herof made in his Mynde;\nÞus kenned him Catoun, his craftes he kneuȝ,\nWhat segge on soil þat þat seed seuȝ,\nHit is holy at myn avys;\nAboue þe Braunches beþ Blosmes neu,\nÞe lele cheses faire þe fflourdelys. Page 712\nÞou lele ladi, I likne to þe\nÞe flour, to þi semeli sone also\nÞe blisful Blosme þat euer mihte be,\nTreuly þat was be-twix ȝou to.\nWhon we weore wrapped al in wo\nÞorw werkes þat we had wrouȝt wrongwys,\nÞi godnes gert vs graiþly go\nÞorw vertu of þi fflourdelys.\nfful greiþli was þe graunted grace\nWhon Gabriel from god þe gret,\nÞat fel to þi feet bi-fore þi face,\nÞe Murieste meetyng þat euer was met.\nSo sittyngli hire sawes heo set,\nAs a wommon boþe war and wys:\n"To seo þi seruaunt and þi soget;"\nAnd þer bi-gon furst þi fflourdelys.\nIn hond þou haddest & heold vr hele;\nÞorw him þat hadde heiȝ heuene in holde\nWhat Murþe was mad no Mouþ miȝt mele,\nWhon þou þat worþly hed wonnen in wolde.\nHe com to keuere vs of cares colde,\nHis pepul he put in paradys,\nÞat tyde and tyme þe Angel tolde,\nOf þe schulde springe þe fflourdelys.\nÞat Blisful Barn of þe was born\nÞat suffred trauayle, boþe trey and tene,\nThroly þhrusten, & throng wiþ þorn,\nOf his cunreden vnkuynde and kene,\nffrom top to-torn al bi-deene,\nÞe Iewes þei Iugged his Iuwys,\nAnd dyȝed for Adam deedes bi-deene,\nAnd þenne was sprongen þe fflourdelys.\nA studi steer þer stod ful steere\nffor steeres-men þat bi stremes gun stray, Page 713\nAnd neore his worþly wille weore,\nÞei wolde haue went a wilful way;\nNo feyntysenes þei founden in fay,\nÞat burth was buried In Marbel bys,\nAnd whon god wolde he went his way,\nAnd þenne was sprad þe fflourdelys.\nWhere his worþli wilnyng was,\nHit weore to wite whoder he went;\nÞe geynest gate greiþli he tas,\nTil derknes dipt doun he decent;\nÞe ȝates he russchede, and al to-Rent,\nÞer Lucifer, þat luþere, lys;\nAdam and Eue bi hond he hent,\nAnd tauȝte hem faire þe fflourdelys.\nÞus haþ þis heende herewed helle,\nAl Adames of-spring out haþ tan;\nÞe fend, þat was boþe fers and felle,\nHe tiȝed til a stok, stille as stan.\nVp of his graue þen is he gon,\nAs God and Mon to-gedere gon Rys,\nBodily boþe in blod and bon\nTo þe Maudeleyn he schewed þe fflourdelys.\nÞus purchased he þe pepul heor pees\nAnd goodly for-ȝaf hem al heore gilt,\nAnd seide, "Adam, eft nou I þe sese\nIn blisse, þat for blod was buld;\nNo wey wonde, but wurch what þou wilt."\nÞus haþ he now bitauȝt þat wyse,\nAnd þus feole prophecies ben folfild\nOf Marie wiþ þi fflourdelyse.\nOf bounte berestou þe þe best;\nWas neuer no buirde such beute bare;\nCrist of þe com, vre cumfort to kest,\nTo ȝelde þe þat we ȝerned ȝare. Page 714\nAt his steiȝynge, þei stod to stare\nHow cleer in Clouden he cloumben is;\nWhat wy in þat worþily wonyng ware,\nÞer miht he fynden þe fflourdelys.\nÞus was al þis world in weere;\nÞen seide two wyȝes in weedes whyt:\n"To heiȝ heuene what be-holde ȝe here?\nIs Ihesu take from ȝow þus tyd?\nA-peere he schal in propre plyt\nAs he in werk[e] con vanys;\nHer afturward hit weore to wite,\nOf hire þat bar þe fflourdelys.\nSo lelly his loue on þe was lent,\nÞi longyng, ladi, for to lete;\nSo semely sondes after þe he sent,\nBe-sydes him self to sitte in sete;\nÞei song al samen with soun ful swete,\nAs schewen and stand in þistoris;\nWiþ more murþes miȝt neuer mon meete,\nBut þer to fynde þe fflourdelys.\nSiþen þou þi worþly wones hast wonnen,\nAnd wones In worschipe at þi wille,\nVre grith was graunted, vr grace bigunnen,\nffor vs þat was ordeyned þertille.\nPuire dette proueþ bi proper skille\nÞou schalt vs socour in þi seruys,\nÞat greiþes was for greuaunce to grille,\nAnd for to bere þe flourdelys.\nOf al þe floures bi ffrith and ffelde,\nHit is þe freolokest for to fynde,\nÞat weole & wit and wisdam welde,\nAnd al þis word haþ wrouȝt In wynde.\nNou, comely kyng, Corteis and kynde,\nÞat halp vs heere from vre enemys, Page 715\nÞe mon þat þis matere made in mynde\nSeide: non is lich to þe fflourdelys.\nHedde not Adam don þat dede,\nVr bitter bales hed neuer ben bouȝt\nOn no maner, for no-kenes nede,\nNe for no werkes we schuld haue wrouȝt.\nAl þus I þenk hit in my þouȝt,\nMonkynde for vs bi-com so chys;\nhis blisful Blod þorw him þei souȝt;\nVs ouȝte to prey to þe fflourdelys.\nNou Marie Mayden, Moder clene,\nÞi semeli Sone þat beres þe fflour,\nȜif vs grace ow to qweme\nAnd plese Ihesu, vr saueour.\nBryng vs out of dette & dedly synne,\nTo liue and dye in þi seruys,\nHeuene blisse þat we may wynne\nAnd wone þer wiþ þi fflourdelys.\n19. Seldom seen is soon forgot. (On Edward III, his Sons, and Richard II.*. [Printed from the Simeon MS., Brit. Mus., Addit. 22,283, leaf 132, in T. Wright's Political Poems and Songs, Rolls Series 14, vol. i, p. 215-218.]\nAdere God, what mai þis be,\nÞat alle þing weres & wasteþ awai?\nffrendschip is but a vanyte,\nvnneþe hit dures al a day;\nÞei beo so sliper*. [cliper, Wright, and in l. 79, p. 721.] at assai,\nSo leof to han, and loþ to lete,\nAnd so fikel in heore fai,\nÞat selden I-seiȝe Is sone forȝete.\nI sei hit not wiþ-outen a Cause,\nAnd þerfore takes riht good hede, Page 716\nffor ȝif ȝe construwe wel þis Clause,\nI puit ȝou holly out of drede\nÞat for puire schame ȝor hertis wol blede,\nAnd ȝe þis Matere wysli trete:\nHe þat was vr moste spede,\nIs selden I-seye and sone forȝete.\nSum tyme an Englisch Schip we had,\nNobel hit was and heih of tour;\nÞorw al cristendam hit was drad,\nAnd stif wolde stande In vch a stour,\nAnd best dorst byde a scharp schour\nAnd oþer stormes, smale and grete:\nNow is þat schip þat bar þe flour\nSelden seȝe and sone forȝete.\nIn-to þat schip þer longed a Rooþur,\nÞat steered þe schip & gouerned hit;\nIn al þis world nis such a noþur,\nAs me þinkeþ In my wit;\nWhyl Schip and Roþur to-geder was knit,\nÞei dredde nouþer tempest, druyȝe nor wete:\nNou be þei boþe In-synder flit:\nÞat selden seyȝe is sone forȝete.\nScharpe wawes þat Schip has sayled,\nAnd sayed alle sees at auentur;\nffor wynt ne wederes neuer hit fayled,\nWhil þe Roþur mihte enduir;\nÞouȝ þe séé were rouh or elles dimuir,\nGode hauenes þat Schip wolde gete:\nNou is þat Schip, I am wel suir,\nSelde I-seye and sone for-ȝete.\nÞis goode Schip, I may remene\nTo þe chilualrye of þis londe:\nSum tyme þei counted nouȝt a Bene\nBeo al ffraunce, Ich vnderstonde, Page 717\nÞei tok & slouȝ hem with heore honde,\nÞe power of ffraunce, boþ smal & grete,\nAnd brouȝt þe king hider to byde her bonde:\nAnd nou riht sone hit is forȝete.\nÞat Schip hadde a ful siker mast,\nAnd a sayl strong and large,\nÞat made þe gode schip neuer agast\nTo vndertake a þing of charge;\nAnd to þat Schip þer longed a Barge,\nOf al ffraunce ȝaf nouȝt a clete,\nTo vs hit was a siker targe:\nAnd now riht clene hit is forȝete.\nÞe Roþur was nouþer Ok ne Elm,\nHit was Edward þe þridde, þe noble kniht;\nÞe prince his sone bar vp his helm,\nÞat neuer scoumfited was in fiht.\nÞe kyng him rod and Rouwed ariht,\nÞe prince dredde nouþur stok nor strete.\nNou of him we lete ful liht:\nÞat selde is seȝe is sone forȝete.\nÞe swifte Barge was Duk henri,\nÞat noble kniht & wel assayed,\nAnd in his leggaunce worþili\nHe a-bod mony a bitter brayd;\nȜif þat his enemys ouȝt outrayed,\nTo chartis hem wolde he not lete.\nNou is þat lord ful lowe I-leyd:\nÞis gode comunes, bi þe Rode,\nI likne hem to þe Schipes mast,\nÞat with heore catel & heore goode\nMeyntened þe werre boþ furst & last.\nÞe wynd þat bleuȝ þe schip wiþ Blast,\nhit was gode preȝers, I sei hit a trete. Page 718\nNou is deuoutnes out I-cast,\nAnd mony gode dedes ben clen forȝete.\nÞus ben þis lordes I-leid ful lowe,\nÞe stok is of þe same Rote,\nAn Ympe bi-ginnes for to growe\nAnd ȝit I hope schal ben vr bote,\nTo holde his fomen vnder fote\nAnd as a lord be set in sete.\nCrist leue þat he so mote,\nÞat selden I seȝe be not forȝete!\nWeor þat Impe ffully growe,\nÞat he had sarri sap and piþ,\nI hope he schulde be kud and knowe\nffor Conquerour of moni a kiþ;\nHe is ful lyflich in lyme and liþ,\nIn armes to trauayle and to swete.\nCrist leeue we so fare him wiþ,\nÞat selden seȝe be neuer forȝete!\nAnd þerfore holliche I ou Rede;\nTil þat þis Ympe beo fully growe,\nÞat vch a Mon vp wiþ þe hede,\nAnd Mayntene him boþe heiȝe and lowe.\nÞe ffrensche men cunne boþe boste & blowe,\nAnd wiþ heore scornes vs to-þrete,\nAnd we beoþ boþe vnkuynde & slowe:\nÞat selden seȝe is sone forȝete.\nAnd þerfore, gode sires, takeþ reward\nOf ȝor douhti kyng þat dyȝede in age,\nAnd to his sone Prince Edward,\nÞat welle was of alle Corage:\nSuche two lordes of heiȝ parage\nIn not in eorþe whon we schal gete,*. [[I know not]]\nAnd nou heore los biginneþ to swage:\nÞat selde I-seȝe is sone forȝete.\n20. A Warning to be ware. (On the Earthquake of 1382.*. [Printed from the Simeon MS. by T. Wright in Polit. Poems and Songs, Rolls Series, i. 250-2.])\nYit is God a Curteis lord\nAnd Mekeliche con schewe his miht;\nffayn he wolde bringe til a-cord\nMonkuynde, to liue in treuþe ariht.\nAllas! whi set we þat lord so liht,\nAnd al to foule wiþ him we fare?\nIn world is non so wys, no wiht,\nÞat þei ne haue warnyng to be ware.\nWe may not seye, but ȝif we lyȝe,\nÞat god wol vengaunce on vs stele,\nffor openly we seo wiþ eiȝe,\nÞis warnynges beoþ wonder & fele.\nBut nou þis wrecched worldes wele\nMakeþ vs liue in Sunne and care.\nOf Mony Merueyles I may of Mele,\nAnd al is warnyng to be ware.\nWhon þe Comuynes bigan to ryse,\nWas non so gret lord, as I gesse,\nÞat þei in herte bi-gon to gryse,\nAnd leide heore Iolyte in presse.\nWher was þenne heore worþinesse,\nWhon þei made lordes droupe & dare?\nOf alle wyse men I take witnesse,\nÞis was a warnyng to be ware.\nBi-fore, ȝif men hedde haad a graas,\nLordes mihte wondur weel\nHan let the rysing þat þer was,\nBut þat god þouȝte ȝit sumdel\nÞat lordes schulde his lordschup feel,\nAnd of heore lordschipe make hem bare. Page 720\nTrust þer-to as trewe as steel,\nAnd also, whon þis eorþe qwok,\nWas mon*. [non.—Wright.] so proud, he nas a-gast,\nAnd al his Iolite for-sok,\nAnd þouȝt on god whil þat hit last;\nAnd alsone as hit was ouer past,\nMen wox as vuel as þei dude are!\nVche mon in his herte may cast,\nffor soþe, þis was a lord to drede,\nSo sodeynly mad Mon agast!\nOf gold & seluer þei tok non hede,\nBut out of her houses ful sone þei past.\nChaumbres, Chimeneys al to-barst,\nChirches & Castels foule gon fare,\nPinacles, Steples to grounde hit cast;\nAnd al was warnyng to be ware.\nÞe Meuyng of þis eorþe I-wis,\nÞat schulde bi cuynde be ferm & stabele,\nA pure verrey toknyng hit is,\nÞat Mennes hertes ben chaungable,\nAnd þat to falsed þei ben most Abul;\nffor wiþ good feiþ wol we not fare:\nLeef hit wel wiþ-outen fabel;\nÞe Rysing of þe comuynes in londe,\nÞe pestilens,*. [Possibly the 5th plague,—the Black Death of 1348-9 being the First, the plague of 1361 the Second, that of 1368-9 the Third, and that of 1375 the Fourth, while that of 1390-1 was the Fifth.—Creighton, i. 206-219. But a less Plague was in 1382.] and þe eorþe-quake,\nÞeose þreo þinges, I vnderstonde,\nBeo-tokenes*. [Beoth tokenes.—Wright.] þe grete vengaunce & wrake Page 721\nÞat schulde falle for synnes sake,\nAs þis Clerkes conne de-clare.\nNou may we chese to leue or take,\nffor warnyng haue we to ben ware.\nEuere I drede, be my trouþe,\nÞer may no warnyng stande in sted;\nWe ben so ful of synne and slouþe,\nÞe schame is passed þe sched of hed,\nAnd we liggen riht heuy as led,\nCumbred in þe ffendes Snare.\nI leeue þis beo vr beste Red\nTo þenke on þis warnyng & be ware.\nSikerliche, I dar wel saye,\nIn such a plyt þis world is in:\nMony for wynnyng wolde bi-traye\nffader and Moder and al his kin.\nNou were heih tyme to be-gin\nTo A-Mende vr mis & wel to fare;\nVr bagge hongeþ on a sliper*. [cliper, Wright.] pyn,\nBote we of þis warnyng be ware.\nBe war, for I con sey no more,\nBe war for vengauns of trespas,\nBe war and þenk vppon þis lore,\nBe war of þis sodeyn cas,\nAnd ȝit Be war while we haue spas,\nAnd þonke þat child þat Marie bare\nOf his gret godnesse and his gras\nSende vs such warnyng to be ware.\n21. Love Holy Church and its Priests.\n(8 stanzas of 8; nos. 1 and 2 abab cdcd; nos. 3-8 abab abab.)\nCrist ȝiue vs grace to loue wel holichirch,\nOr elles, certes, we don riht nouht, Page 722\nAnd let vs neuere aȝeynes hit worche:\nffrom þenne vre cristendom is brouht.\nPreostes weore at vre biginnynge;\nWȝuche God haþ graunted hem pouete\nffor vs to rede I-wis and synge,\nIs non so gret a dignyte.\nÞei ȝaf vs vre Cristenynge,\nAnd at vr buriinge þei moste be.\nTo worschipe hem in alle þinge,\nMuchel þerto holden beo we.\nGodus bodi may no mon make\nBut preostes al-one, as we rede:\nKyng ne Emperour, I non out-take,\nffor alle heore richesses of lond or leode.\nOf alle Ordres he beres þe prys,\nKyng, Duyk, oþer Emperour,\nÞouh heo weren þe fflourdelys,\nÞat is richest of alle colour.\nIn Matynes and vses þei ben wys,\nTo bringe vs to vr longe bour,\nAnd vche day syngeþ a Masse to þis,\nAnd scheweþ vs Ihesus, vre sauiour.\nIn Matyns and Masse þei beren þe prys,\nAnd in heore orisons for vs þei pray:\nÞer is no mon þat is wys\nÞat oþur record bi heom may say.\nHose loueþ þis ordre, I holde him wys,\nffor certeyn soþ and in good fay,\nIn holy chirche þei don seruys\nBoþe bi nihtes and bi day.\nBut hose euer wole þis ordre bere,\nWys and witti moste he be,\nGrete oþes may he non swere,\nNe falshede nouþer don ne se; Page 723\nBy-fore þe Bisschop receyueþ he þere,\nAnd takeþ þe ȝok of chastite.\nA-vyse hem wel hou he hit were,\nOþer elles him schal rewe oþer me.\nWhon we ben falle in eny mischef,\nWiþ serwe In dedly synne I-bounde,\nÞen is þe prest vs ful leef,\nffor he may helen vs of þat wounde.\nffor þer is non so strong a þeef\nÞat euer tok cristendom on godes grounde,\nÞat he most haue a preest bi-foren his deþ,\nOr elles he schal warie þe stounde.\nOn domes-day whon we schul meete\nÞat dredful Iuge forte se,\nÞen is schrift to vs ful seete:\nÞe prest þerof record beres he.\nOf alle bales he may beete\nVnder god In Trinite;\nÞenne Schrift & hosul is ful swete,\nAnd hit trewely holden be.\nÞis ordre I rede þat we honoure,\nAnd so I counseyle þat we do,\nAnd take penaunce for sunnes oure\nWhuche þe prest haþ Iuned vs to;*. [[or Inned]]\nÞen schal we come to þat boure\nÞer euere is Ioye wiþ-outen wo.\nIhesu bring vs and socoure.\nOut of þis world whon we schal go.\n22. Try to say the best. Control your Tongue.\n(7 stanzas of 8, abab bcbc.)\nQween of heuene, Moder and may,\nSaue hem alle nou þat ben here. Page 724\nA noble word haue I herd say,\nfful profytable þat is to lere,\nBi-twene God and Mon In fere\nTo wynne worschupe hose euer lust:\nNow þenk vpon þis word so dere\nAnd fond euermore to seye þe best.\nSpek non euel in no place,\nBut kepe þi tonge and get þe a frend;\nÞat wikked word from þe nou pace,\nHit is but tysyng of þe fend.\nȜif þou beo in eny euel tent\nAnd k[n]owe hit for an euel geste,\nKeep þi tonge curteys and gent,\nAnd fond euermore to sey þe beste.\nNow, for his loue þat bouȝte þe dere,\nLet not þi tonge haue al þe wil!\nWhat artou þe bettre or þe more nere,\nWiþ a wikked word þi neiȝebor to spil?\nffor Mari loue, tak tente þer-tille,\nWheþer þou gost bi Est oþur Weste,\nEuur to kepe þi tonge stille\nOþur elles to fonde to sey þe beste.\nȜif þou sey þe beste wiþ al þi miht,\nMen wol esschewe by-fore þe\nTo speke evel bi eny wiht,\nffor þou wolt not heore felawe be;\nÞer þou spekest, þou maiȝt se\nWordes þat ben wikked and preste.\nNou, for his loue þat dyed on tre,\nffonde euermore to sey þe beste!\nIn halle oþur in chaumbre wher þow gos,\nWhat þou here and what þou se,\nEuure þou kepe þi tonge clos,\nÞat men frayne nouȝt at þe. Page 725\nȜif þou heere faute oþer eny fole,\nAs þou may here bi mony a geste,\nffonde euer more to sey þe beste!\nWiþ eny mon ȝif þou haue ben eke\nIn his seruyse bi niht oþer day,\nAlle þe good þat þou may, speke,\nWhon þat þou art went a-way:\nÞenne wol men bi þe say,\nÞat þou art curteys and wel I-bleste.\nȜif þou knowe ouȝt þat disese may,\nffonde euur more to sey þe beste!\nȜif þou beo riche mon of mony a beeste,\nAnd stifli þou may stonde in stede,\nPore men disese nouȝt bi doing ne cheste;\nNouþer for word ne for dede,\nBut help hem wel in alle heore nede,\nSo crist þi soule bringe to reste.\nNou to þis word ȝe take good hede:\nffor Marie loue to seye þe beste.\n23. Tarry not till to-morrow.\n(9 stanzas of 8, abab bcbc)\nIlke a wys wiht scholde wake\nAnd waite, with werk heuen to wynne,\nSadliche, for goddes sake,\nAnd set ȝoure soule sauely fro synne.\nȜif þou haue kynges of þi kynne,\nAnd in þi clos, catel and corn,\nAmende þi misses more and minne,\nAnd mak no tarijng til to-Morn.\nÞou leod þat liues as lord in londe,\nÞenk hou lowe þou schalt aliht, Page 726\nÞauȝ þou haue hundredus at þin honde\nTo holde þin heste in herte has hiht.\nȜif þou bragge for þi Beȝanus briht,\nBi-holde hou bare þat þou was born;\nÞis dai þou dresse þi dole and diht,\nLeste þat þou dye longe er to-Morn.\nÞou freike þat art in frendschupe fast\nAnd þinkest no foot mon is þi fere;\nWhon þi pompe and pride is past,\nA pore renaunt schal beo þi pere.\nLoke in londe, and þou mai lere\nHou liȝtly þat þi lyf is lorn;\nWhon þi bodi is brouht on bere,\nAs þou hast browen, þou broukest to-Morn.\nGome, er þou giue vp þi gost,\nBi-greiþ ho schal gripe þi goode:\nHe schal hit haue þou hatest most:\nSo fares hit ofte, be myn hode!\nÞen al þi fee fonges but foode.\nffor-þi ordeyne þi fare be-forn,\nAnd with a-boue mende þi mis in mode:*. [[or a bone]]\nHit wol þe menske aȝeyn to-Morn.\nParte with ȝor godes in priuete\nVn-to þe pore with-outen pride:\nHit wol þe brynge in blisse to be,\nWiþ-outen bale to buylde & byde.\nÞou sette þi seketur fro þi syde,\nHe wol þe swyke þouȝ he be sworn,\nÞin hord, whon he may, hent oþur hyde,\nTrust him not after to-Morn.\nÞe Sikernes of þi Seketoure,\nÞis is þe soþe to seo and say;\nÞauȝ he for þi loue lurke and loure,\nÞat he has lauht he wol nouȝt lay, Page 727\nBut skelpe and scrope al þat he may;\nHe lettes nouþer for skaþe ne skorn;\nÞi goodes whon he has geten a-way,\nTrust nouȝt on hem after to-Morn.\nMony a wiht wenes ful wel\nOut of þis world þei schal neuur wende;\nffor feole lykinges þat þei feel,\nÞei make no fors of fo nor frende.\nNow trust riht wel þei schal be tenede,\nAr bodi and soule a-two be torn.\nOf erþly ese þis is þe ende,\nHere to-day, a-wey to-morn.\nIhesus þat on þe Rode was don,\nffrom wo and wondreþ þou vs wisse!\nGladly graunte us vre bone\nAnd bryng us blessedly to þi blisse!\nffor vre loue, Soþ hit is,\nÞi syde wiþ scharpe spere was schorn:\nÞou saue us þat we ben not his\nÞat wolde þat we weore tynt to-Morn.\nMarie Moder, Mayden Mylde,\nOn al mon-kuynde ȝe haue Merci!\nIn feole fulþes we ben fuylede;\nÞis world vseþ þe flessches foly;\nVn-to þi sone þou calle and cry,\nCrist crounet wiþ kene þorn,\nHe ȝiue vs grace to wone him by!\nÞen schal vs tyde no teone to-Morn.\n24. Make Amends for thy Sins.\nBi a wode as I gon ryde.\nwalkynge al mi-self alone, Page 728\nA boske of briddes bad me abyde\nBi-cause þer songe mo þen one.\nAmong þo foules euerichone,\nTo on, gret hede I gan take,\nffor he seyde wiþ reuþful mone,\n"ffor þi sunnes a-Mendes make!"\n"Make amendes, mon, trewely,"\nSeide þat foul wiþ feþeres blake.\nIn myn herte i-went, wo was I,\nffor he me bad amendes make.\nI stod and studied al þat day;\nÞat resun made me a niht to wake:\nÞen fond I þreo skiles in good fay\nWhi he me bad a-mendes make.\nÞe furste skile þat I gan fynde,\nAs hit bi-semes in my witte,\nIs a þing þat comes of kynde:\nÞat eueri mon schal haue a pitte.\nWhon top and to to-gedre is knitte,\nÞen schal þi proude wordes aslake.\nffor-þi in eorþe er þou be ditte,\nMon, of þi synnes a-mendes make!\nÞat oþer skile is: þat þou schalt dye,\nWhuche tyme þou wost nere.\nAnd þou wustest witerly,\nÞow woldest fle þi deþ for fere.\nÞi laste bour schal ben a Bere,\nȜif þi frendes þe may take.\nÞerfore do wel while þou art here,\nAnd for þi sunnes a-Mendes make!\nÞe þridde skile wol do þe wo\nWhon þou þenkest þer on I-wis:\nWhon þi lyf is clene I-go,\nÞou wost nere whoder to bale or blis. Page 729\nI fynde no clerk con telle me þis;\nÞerfore my serwe bi-ginnes to wake.\nWhon þou þenkest to don a-mis,\nHaue mynde of þis & amendes make!\nEnsaumple we may sen al day\nAs crist schewes among vs alle:\nTo-day ȝif þou be stout and gay,\nTo-morn þou lyst ded bi þe walle.\nMerci þenne to crie and calle,\nHit is to late þi leue to take.\nBe war of folye er þou falle,\nAnd for þi sunnes amendes make!\nȜif þou haue don a dedly synne\nwher-þorw þi soule scholde be schent,\nAl þe ȝer þou wolt lye þer-Inne\nIn derknes til hit beo lent;\nÞen a ffrere þou wolt hent,\nÞi parisch prest for schame forsake.\nOf alle suche dedes, verament,\nI rede þe beo wys, & amendes make!\nȜif þou be kyng and croune bere,\nAnd al þis world be at þi wil,\nȜit schaltou be pore as þou was ere,\nAnd þat þou knowest bi puire skil:\nA schete schal þi body hule\nAnd huyde þi cors for sinnes sake.\nÞerfore repente þou hast do ille,\nAnd for þi synnes amendes make!\nȜif þou beo a fryk mon in þi floures,\nAnd haue vn-bouȝt boþe purpel & pal,\nAt Masse ne Matyns ne at houres\nÞou kepes not come with-in þe chirche wal,\nÞer-in þi Sauor is ful smal,\nOf sleuþe may þou nouȝt awake: Page 730\nOn day þou schalt leue hit al;\nÞerfore I rede, Amendes make!\nÞauȝ þou haue riches gret plente,\nIn world while þou liuest here,\nGod made þi neiȝebur as wel as þe,\nAnd bouȝt ȝou boþe I-liche dere;\nÞauȝ he be nouȝt þi worldes pere,\nDo him no wrong, for synnes sake!\nTo nouȝt shal turne þi proude chere:\nÞerfore I rede, þou amendes make.\nLoke þou bere þe feir and euen,\nÞauȝ þou be lord, Bayli oþur Meire,\nffor ofte men meten at vn-set steuen;\nCoueyte not þi neiȝebor to peyre.\nÞis world nis but a chirie feire,\nNou is hit in sesun, nou wol hit slake,\nTo-day artou lord, to-morn is þin heire:\nNou god, þat was in bethleem boren,\nAnd siþen died vppon þe tre,\nLet vs neuer ben for-loren,\nLord, ȝif þi wille be.\nMarie Moder, Mayden briht,\nPreye for vr synnes sake,\nIn heuene of þi sone to haue a siht,\nAnd heer in eorþe, Amendes make.\n25. Suffer in Time, and that is best.\n(6 stanzas of 12, abab abab bcbc, and one of 8, abab bcbc.)\nWhon alle soþes ben souht and seene,\nEuerichone at heore deuys,\nEuer among, in tray and tene,\nMurþe is meyt wiþ malys; Page 731\nAȝeynes cumfort comeþ cares kene,\nAȝeynes vche a uertu is a vys.\nOf alle þe vertues þat þer beone,\nTo suffre, hit is a þing of prys.\nÞerfore he þat wol be wys,\nAnd loue to rule him siker in rest,\nLoke þat he beo not to nys,\nBut suffre in tyme, and þat is best.\nȜif þou beo mon of mene a-syse\nOr gret lord in duresse,\nAnd þi stat may not suffise\nOf þi wronge to gete red[r]esse,\nÞen mostou worchen on þis wyse,\nAnd schewe to him such boxumnesse,\nÞat rouþe in his herte may ryse\nAnd wiþ-drawe his grete distresse;\nȜif he be Mesured wiþ Mekenesse,\nÞen pite in him hit wol be preste.\nAmong alle þing, as I gesse,\nTo suffre in tyme and þat is beste.\nȜif þou be mon of gret degre,\nAnd a pore mon in his place\nfful wrongfully has greued þe,\nAnd don þe gref wiþ his trespace,\nÞe cuntrey con wel knowe and se\nÞou mai be venget in þat case;\nȜif þou be perset wiþ pite,\nȜit woltou spare him for a space.\nȜif þou so goodly schewe þi grace,\nÞe holigost is in þe feste:\nÞen godes blessyng schaltou in-brace,\nAnd suffre [in] tyme and þat is beste.\nHit is luytel worþ, seiþ Socrates,\nA glasen pot, is wayk and liht,\nTo puiten him self to fer in pres\nA-ȝeynes a caudrun for to fiht. Page 732\nÞe soþe al day is seene in siht:\nÞe weikest ay bi-neoþe is cast.\nÞerfore sei I, bi god almiht,\nTo suffre [in] tyme and þat is best.\nMon, ȝif þou wolt þe state meyntene.\nWiþ lordes In counseil forte sette,\nÞer euer mon moste in certeyne\nSchewe his wisdom and his witte:\nÞen, what-so-euer hapnes þe to seyne,\nLet al þi wordes to wisdam knitte,\nOr summe of þe feeres wol taken in deyne,\nAnd for pruyde reson hitte.\nȜif þou here hem so chyde or flitte,\nÞer wol no reson in hem reste,\nHolt þi tonge and þi mouþ ditte,\nAnd aftur, whon þou woldest not wene,\nWhon alle soþes ben souȝt and sayd,\nÞi wordes þei wole take by-deene,\nAnd of þi speche þei wol holde hem payd:\nÞen schul þei abassched beone,\nAnd of heer errours ben dismayed,\nWhan þi wisdam schal be set and sene\nAnd alle heore folys ben displayed.\nHasti men ben ofte outrayede\nWhon heore tonges ben to preste.\nHose haþ ben ofte of sore hokes braide,\nSoffre [in] tyme and þat is beste.\nȜif hit bi-tideþ be niht oþer day\nTo falle in-til a cumpaignye\nÞer nyse folk wiþ folyes play,\nAnd out of reson þei ȝelle and crie,\nÞen mostou worchen wiþ þis assay,\nAnd holde vp oyl by and by,\nTil þou mowe priuely go þi way;\nÞen kuiþest þou wel þat þou art slih; Page 733\nI holde hit riht a gret foly\nTo schewe reson þer non wol reste.\nÞer bi God and vre ladi,\nSuffre in hym and þat is beste.\n26. Mane nobiscum, Domine!\n(10 stanzas of 8; 9 abab bcbc; the 10th abab baba.)\nIN Somer bi-fore þe Ascenciun\nAt Euensong on a Sonundai\nDwellyng in my deuociun\nffor þe pees fast gon I prai:\nÞat writen was with wordes þre,\nAnd þus hit is, schortly to say:\nWhat þis word is forte mene\nOn Englisch tonge, I schal ȝou telle:\nDigne þi, lord, with vs to dwelle,—\nÞe feondes pouste for to felle,—\nÞat for vs. diȝede vppon þe tre;\nWhon þou from deth was risen and gon,\nÞen as a Palmere forþ gon pas,\nÞo met þou pilgrimes makyng moon,\nBut ȝit þei wust neuer who þou was.\nÞus þen Carpes Cleophas:\nÞe Niht is neih as we may se,\nÞe liht of þe dai is waxen las:\nDwelle with vs, vr fader dere,\nÞi bidyng is in heuene-blis, Page 734\nAnd euure þi name be halewed here.\nÞi kyngdom let vs neuere mis.\nIn heuene þi wille folfuld is,\nAnd heere in eorþe þat hit so be!\nÞe Rihtwys weyes ȝe wolde vs wis,\nVr bred, vr vche dayes foode,\nDrihten deore, þou vs diht.\nVr dette, God þat is so goode,\nffor-ȝiue vs for þi muchele miht,\nAs we schul heom wiþ herte liht\nÞat in vr dette or daunger be.\nLeste we Rule vs not a-riht,\nDwelle wiþ vs, lord, leste we haue teene,\nIn eny synne ȝif we beo seene,\nWe prey þe of Merci and pardoun;\nWiþ al þe Mekenes þat we moun,\nVppon bere whon we beo boun,\nLord, dwelle with vs in al ur neode;\nWiþ-outen þe we haue no miht,\nVr hondes vp til vr hed to beode,\nWit nor weole sauereþ no siht.\nIn eny caas ȝif we ben cliht,\nWe con not but we crie to þe,\nIn al vr neode boþe day and niht,\nHo dwelleþ wiþ þe, þar haue no doute\nffor no synne ne sodeyn chaunce.\nBut ay þe fend is fast aboute\nTo putte vs, lord, fro þi plesaunce; Page 735\nWhon we beoþ out of gouernaunce,\nVr flesch is frele, we can not fle:\nDwelle wiþ us, lord of loue and pes,\nAnd make þi wonynge vs wiþ-inne,\nIn Charite þat we encres,\nAnd kep vs out of dedly synne;\nTorn neuer þi face from us to twynne;\nffor Marie loue, þat Mayden fre,\nWhon we schal eny werk beo-gynne\nWiþ-outen þe we ben riht nouht.\nWhat Ioye or Blis weore þat to þe,\nTo þeose þat þou hast deore abouht?\nIn word, In wille, In herte and þouht,\nWe schul preye to þe Trinite:\nOut of þis world whon we be brouȝt,\n27. A Prayer to the Virgin Mary.\n(14 stanzas of 12, abab abab cdcd.)\nAtque semper virgo, felix celi porta.\nHeil, sterre of þe Séé so briht!\nÞow graunt vs to ben vr gyde;\nGodes holi Moder riht,\nÞi worschipe walkeþ wyde;\nAl-wey Mayden þorw his miht,\nÞow sittest bi his syde;\nBlesset ȝate of heuene liht,\nÞow rede vs riht to ryde!\nLadi, we ben maked al glad:\nffor þou weore meoke I-founde, Page 736\nGodes Moder weore þou mad,\nI-Blesset beo þat stounde!\nLiknet artou to sterre of séé,\nTo lihten vs, grete and smale;\nGodes Moder ay to be,\nffor vs þou telle vr tale;\nffor þi Maydenhod so fre,\nÞou bring vs out of bale;\nHelp us in-to heuene fle\nOut of þis wopes dale.\nLadi, bring vs out of wo!\nffrom Bales þou vs borwe!\nGodes Moder and Mayden also,\nÞou saue vs out of sorwe!\nSumens illud Aue Gabrielis ore,\nffunda nos in pace, mutans nomen eue.\nTakyng þat word Aue—\nÞat sonde sat þe seete—\nOf Gabriels mouþ so fre,\nÞorw God he gon þe grete.\nPrei for us in pes to be,\nWiþ murþes mo to meete;\nEues name i-tornd for þe\nÞat sit us softe and swete.\nLadi blisful, Meoke and Mylde,\nÞat word in Ioye us pultus;\nGodes Moder, prei þi childe\nÞat he for-ȝiue vr gultus.\nAue worþily þe fel,\nÞat was þe ȝarked ȝore\nOf þat Angel Gabriel,\nÞorw ȝift of Godes lore.\nPrey us pes, þer to be snel,\nÞou salue us of vr sore;\nSiþ þat Eue is tornd so wel,\nvr blisse is wel þe more. Page 737\nLadi, qween of paradys,\nTo þe we schullen calle,\nGodes Moder, wommon wys,\nAnd Mekest most of alle.\nSOlue vincla reis, profer lumen cecis,\nGulti bondes here vnbynd,\nVr gultes ben to fele;\nSeend hem siht þat here aren blynd,\nÞou bring vs to þi wele;\nPut a-wey vr wikked wynt,\nVr synful lyf þou heele;\nAlle goodes aske and grynt,\nAnd sent vs of þat Meole.\nLadi, nou þat hit is þus,\nHelp we weore vnbounde;\nGodes Moder, prei for vs\nTo him wiþ blodi wounde!\nWE han agult, vnbynd us here,\nWiþ Merci fond vs fede;\nSend þe blynde, lokyng clere,\nTo hele us here tak hede;\nPut a-wei vr wik in weere,\nÞat doþ us driȝe and drede;\nAske us God wiþ-outen peere,\nÞat holliche heuene meede.\nLaydi, nou þin help a-non,\nÞer of þat we ne fayle;\nGodes Moder, a-ȝein vr fon\nÞou most be Countur tayle.\nMOnstra te esse matrem, sumat par te precem\nScheuh þat Moder art, enclyn\nTo him þat dyȝed on Roode;\nHe, þorwȝ þe, tak preyer myn,\nÞat bouȝt us wiþ his bloode; Page 738\nBoren for us was he so fyn,\nHit com al vs to goode;\nHe bi-com heere sone þyn,\nÞi Milk þen was his foode.\nGodus Modur, þou him beere,\nÞi Milk nas non Ilyche,\nLadi, him to fostren heere;\nÞat Burþe was ful riche.\nMOdur, scheuh þat þou art fre;\nÞe may no murþe misse;\nDo þat we ben herd þorw þe,\nÞou bring us to þi blisse.\nI-boren for us forsoþe was he,\nÞe synful men to wisse,\nHe þat tok þi child to be,\nÞi Mouþ wiþ his to kisse.\nLadi briht, wiþ eiȝen gray,\nSuch cos þou geete with winne;\nGodus Modur, Niht and day\nÞou help vs out of sinne.\nnos culpis solutos mites fac & castos.\nOne, peereles Maide now,\nÞin help adoun þou seende;\nA-mong vchone, Meoke artou,\nAȝeyn þe we ben vn-heende;\nSinne bond vs, þow wost hou,\nÞis world vs wol a-bleende;\nMake vs meoke, cast in a vou\nIn-to vr lyues ende.\nLadi, bring vs out of strif,\nVs geyneþ nouht to ȝelpe;\nGodus Modur, al vr lyf\nWe spillen, bote þou helpe.\nMayden al-one, buyrde briht,\nWel brihtor þen þe Sonne; Page 739\nMekest Mayden, most of miht,\nVr gatus þou bi-gonne;\nSinne bond vs day and niht,\nWe spillen þat we sponne:\nMak vs meke and clene in siht,\nÞen is vr game I-wonne.\nLadi, lene vs of þi liht,\nffor ȝit we ben to blynde;\nGodes modur, send vs miht,\nÞe rihte wei to wende.\nVItam presta puram, iter para tutum,\nVt videntes Ihesum semper colletemur.\nAnd leen vs clene lyf also,\nÞis lyf is serwe and sake;\nDiht vs siker wei to go,\nÞis sunful lyf þou slake;\nGet vs Ihesus to seo þer-to,\nÞorw siht of him to a-wake,\nvs to gladschupe euer-mo,\nÞin help vs þou by-take.\nLadi louelich, feir and fre,\nÞou lilye whyt of face,\nGodus Moder briht of ble,\nWe tristen to þi grace.\nClene lyf ȝif vs to-day\nAnd forþward euer-more,\nGreiþ vs here a syker way;\nWe stomble ofte and sore;\nSiht of Ihesu, wel þou may,\nȜif hit þi wille wore,\nÞorw þat siht to glade vs ay,\nSo lyking is þi lore.\nLadi al in liht I-schrud,\nÞeos wordes ben ful soþe;\nGodus Modur, Qween I-kud,\nTak þi seruauns to þe.\n28. A Prayer to the Trinity.\n(2 stanzas of 12, abab abab cdcd.)\nspiritui sancto, tribus, honor vnus. Amen.\nIn God ffader heryng sit,\nÞer aftur schul we calle;\nTo þe Sone al ful of wit\nOn kneo we schullen falle;\nÞe Holigost, to vs þou flit\nIn graces for to walle;\nWit and Grace and strengþe hit,\nWe schul hem herie alle.\nOn is God of mihtes most\nffeiþ fully for to fonde,\nffader and Sone and Holigost\nAl on is vnderstonde.\nÞE ffader was, and ay schal be,\nAnd is wiþ-outen ende;\nÞe Sone dyede vppon þe tre,\nVr falce foon to schende;\nÞe holygost, þat makeþ þre,\nÞat may vs grace seende:\nAl is on In Trinite,\nWhat wey þou turne or weende.\nI may sei wiþ-outen bost\nÞe holy Book leyh neuere.\nffader and Sone and holygost\nBeo wiþ us nou and euere! amen.*. [[The Vernon MS. ends here. Nos. 29-30 are from the Simeon MS., Addit. 22,283, Brit. Mus., leaf 134.]]\n29. But thou say Sooth, thou shalt be shent.*. [See the former "Who says the Sooth, he shall be shent," p. 683.]\nWho so loueth endeles rest,\nÞis false world þen mot he fle, Page 741\nAnd dele þer-wiþ bot as a gest,\nAnd leue hit not in no degre.\nHit is but trouble & tempest,\nffals fantasye & vanite;\nIn þat þraldom who so is I-þrest\nHim mot eschewe al charite.\nÞat day þat eueri mon schal se\nHis dedes schewed & his entent,\nWhat maner mon so þat he be,\nBut he sey soth, he schal be schent.\nSeyth now dauid in his sawe\nIn þe sauter book openly,\nÞat whoso to þe worldus lust drawe,\nIn his lyf is leef to lye\nÞat he ne leueþ not on godus lawe,\nBut forsakeþ hit wylfully.\nAnd, for him stont of god no awe,\nIn bremful bale he schal hit by,\nWhen concience his werk schal wrye;\nAnd as he doþ, he dom schal hente:\nWhit-outen restores or remedye,\nBut he sey soth, he schal be schente.\nA lesyng is with-outen doute\nWel worse þen sommen taken hede,\nffor, haue þe tonge onus told hit oute,\nAbrod þen schal hit sprynge & sprede,\nAnd renne ful ryf in eueri route;\nAnd be hit onus so blowen on brede,\nÞey men wolden aftur knele & loute;\nMen may not stoppe hit with no mede.\nSuch lesyngus þen I rede ȝe drede,\nLest ȝe in bittur bales ben brent.\nffor þer nis non so styf on stede,\nÞou miht als chep robbe a mon\nAs with a lesyng lese his name. Page 742\nWhat so þou spekest, where or whanne,\nLoke þat þou no mon diffame.\nSey þe sothe, ȝif þat þou kan,\nÞou suppose to here a blame,\nfful sore þe stonde elles schal þou ban\nWhen truthe þi tales schal a-tame.\nTo greue god, hit is no game,\nÞat lust & lykyng haþ þe lent;\nffor outh þat þou const forge or frame,\nBut þou sey soth, þou schalt be schent.\nȜif þou be þrat to take þe deth\nffor seyng soth, be not agast;\nLet not þe sothe be set be-neth,\nBut truthe to mayntene, be ay studefast.\nÞenke þi lyf is but a breth,\nÞenke þou schalt passen, as mo han past.\nClottes of clay þi cors schal cleth, [folio :2]\nÞi careyne vn-to wormes cast,\nWhen Gabriel schal blowe his blast,\nffor soth sawe schaltou neuer repent.\nÞen leue hit lely, at þe last\nAlas! what corsed lyf is þis,\nÞat men dreden more þe world now here\nÞen him þat wrouȝte þe world I-wys,\nAnd al þing haþ in his pouwere.\nAs men in questus seyn ofte a-mys,\nAnd stoppen quereles otrewe & clere;\nSuch men þenkeþ not on heuen blys,\nÞat ȝeuen verdites in such manere.\nTruthe & kuyndenesse knyt in fere,\nGod askeþ of vs non oþer rent;\nÞenne wyte hit wel withoute were,\nÞey þou kacche blame a þrowe\nffor seyng sooþ more or lasse, Page 743\nÞenne aftur wþen þe treuþe is I-knowe\nAmong goode men, as I gesse,\nÞou schalt be leef vch mon to trowe\nAnd worschyp for þi sothfastnesse.\nÞerfore I rede boþe hye and lowe,\nSey soth and lette for no dystresse.\nÞyn owne wordus schul bere witnesse\nA-ȝeyn þe at þi Iuggement;\nWhen grete god þat doom schal dresse,\nHold vp no monnus oyl, I rede,\nWhen he wenduþ out of þe wey,\nffor such glosyngus makeþ mony quede,\nWhen non þe soþe dar to him say.\nSuch flaterynge schal luyte stond in stude\nWhen god þe grete doom schal aray;\nAnd he þat best now here con plede,\nI leue he schal be lewede þat day,\nWhan crist schal his woundes dysplay,\nÞat for vs was on rode I-rent,\nAnd vche mon schal take his pay,\nBut þou sey soth, þou schalt [be] schent.\nffor seyng soþ, þou miht not synne,\nBut ȝif þou sclaundre eny wyȝth;\nSclaundre no mon more ne nynne,\nffor sclaundre stynkeþ in godus syȝth.\nElles what quarel þou art ynne,\nSey þe soþe, ay meynteyne þe ryȝth;\nAnd on þis wyse þou miht wynne\nÞe blysse a-boue þat blesseþ bryȝth,\nAnd endeles lyf þat lasteþ lyȝth.\nÞus I am sure þat þou miht hent,\nAnd elles, when deþ þi doom schal dyȝth,\nBut þou sey soþ, þou schalt be schent.\n30. A Morning Thanksgiving and Prayer to God.\nIþonke þe, lord god, ful of miht,\nWiþ al þat euer I con & may,\nÞat hast me sauet þis ilke niht\nAnd suffret me forto abyde þis day.\nI-blesset be þou euer & ay,\nAnd halewed be þin hyȝe name;\nAnd worschypet be þou, lord, al-way,\nWiþ hyȝe & lowe, wylde & tame.\nIn þe name of god þat al þing wrouȝth,\nHeuen & erþe and vche creature;\nIn þe name of ihesu þat me dere bouȝth,\nÞat is god, godus sone so pure;\nÞe holygost, god in o figure,\nTo þe, o god in persones þre,\nI be-take þis day of me cure,\nAnd wiþ þi tokene I marke me:\nIn nomine patris & filij & spiritus sancti, Amen.\nPater noster. Aue maria. Et Credo.\nLord god, þat þis day woldust make,\nAnd schope me to lyue þer-ynne,\nMy body & soule I þe be-take.\nÞis day, lord, kep me out of synne,\nWiþ trouþe þis day my lyflode to wynne,\nSo þat I do þe non offens,\nffrom þi lawe þat I ne twynne,\nNe breke þi ten commaundementes.\nLord god Ihesu, as þou were boren in a dawynge,\nOf a virgyne pure & clene,\nKepe me, lord, þis morewenynge,\nÞis day in dedly synne þat I not byn lene,\nffor wyninge of erþelyche godus: [folio 134:3]\nffrom flessch[ly] lustus & lykynge, Page 745\nKepe me, lord, wiþ þi pressyos blod,\nffrom temptacions of þe fende.\nAnd as þou were turmentud sore\nIn þat selue tyde of niht,\nWiþ bobbyng, scorny[n]ge & wel more,\nffort hit were dayes light\n[. . . . . ight]\nSende me þis day do sum good dede\nIn lettyng wrong & doyng riht,\nÞat þou, lord, mouwe quyte me my mede.\nAs þou were lord, when hit was day,\nOfte examnet wiþ wordus grete,\nWiþ bysschopes of ful gret aray,\nWiþ proude prynces þat þe con þrete,\nSende me þis day drynk & mete,\nAnd susteyne me in þi seruise;\nȜif I be mys-hap, lord, þe fo[r]ȝete,\nÞorw þe, lord, let me aryse!\nLord I be-take þe my fiue wyttes;\nMyn yȝen, þat I synge not in syȝth.\nLord, my mouth open hit in þi werkes,\nÞer-wiþ þat I may speke truþe & riȝth.\nMyn heryng, lord god, dele & dyȝh\nTo here noþing aȝeyn þi wille;\nMy nese, lord ihesu ful of myȝth,\nKepe hit þat I non vuel smel.\nLord, kep & lede my feet also\nÞat heo don þi seruyse,\nÞat with hem I not mys go.\nMyn honden, lord, kep on alle wyse,\nAnd set hem, lord, in such asyse\nÞat I, [o] lord, with hem not synne.\nAnd ȝif I do, lord, let me aryse,\nAnd let me not longe lygge þerynne. Page 746\nÞeyȝ I haue syngut her-be-fore,\nLet me not for-garte þi grace.\nI crye þe mercy, lord, euer more;\nOf amendement, lord, sende sum space,\nAnd sende my soule for my trespace.\nÞenke, lord, I am þi creature,\nAnd sende me, lord, help now in þis cas\nÞi mercy out ouer al mesure.\nLord, wharto woldust vengaunce take\nOn me þat ȝelde me þus gulty?\nI may not amendus make,\nBut put me holly in þi mercy,\nAnd for my synne I am sorye:\nÞenk, of my self no myȝth I haue;\nBut þou me help, in synne I dye:\nÞi grace, mercy,*. [? for 'grete mercy'] lord, may me saue.\nMy soule, my body, lord god ihesu,\nI now by-take in þi kepynge;\nKepe me, lord, in þi vertu,\nIn al my werk & al my worchynge.\nIn þi nome be al my doynge!\nIn þe nome of Ihesu I be-gynne:\nLord god ihesu al weldynge,\nÞis day kepe me out of synne! Amen!*. [[The rest of the leaf is blank.]]


Workwear Baumwoll-Polo | Poloshirts | Arbeitskleidung | Produkte | MAPROM GmbH\nHersteller-Art. Nr.: R-011M-0


Gold Dressing In Seoul Seoul Tukpyolsi Korea. Gold dressing in seoul seoul tukpyolsi korea. industry gfn sand equipment in the republic of cuba high efficiency jaw crusher roll mill fine product price describe the processing of magnification aggregates open pit. afs sand grain fineness number pdf deniseohlson.co.a\n2020-3-30 · Gold Dressing In Seoul Seoul Tukpyolsi Korea . Gold dressing in seoul seoul tukpyolsi korea t01:06:01+00:00 how to get laid in seoul - where to pick up and date girls. 2/13/2020 the city of seoul is situated in south korea.formally known as seoul special city, it is the capital of south korea and is the largest metropolis city. along with the gyeonggi province and incheon.\n, gold dressing in seoul seoul tukpyolsi korea Other Case crusher compeny looking for agent engineered mineral processing equipment gypsum used to , gold extraction equipment in zimbabwe gold dressing in seoul seoul tukpyolsi korea; , gold extraction equipment in zimbabwe is manufactured from Shanghai Xuanshi,It is the main.\ngold dressing in seoul seoul tukpyolsi korea. gold dressing in seoul seoul tukpyolsi korea MC . gold dressing in seoul seoul tukpyolsi korea 2019-06-30T01:06:01+00:00 How to Get Laid in Seoul Where to Pick Up and Date Girls. 2/13/2020 The city of Seoul is situated in South Korea.Formally known as Seoul Special City, it is the capital of South ...\nDressing Seoul Tukpyolsi In Korea cone crusher in seoul seoul tukpyolsi korea gold dressing in seoul seoul tukpyolsi korea gold dressing in seoul seoul tukpyolsi korea At the Movies This Week Seoul Bringing in Plants Quarantine Regs [Chat Online] Figure skating queen Kim Yuna returns to\nGold Dressing In Seoul Seoul Tukpyolsi Korea. FOB Reference Price: Get Latest Price Perlite in seoul lepiceriedemangiennesfr perlite in seoul perlite in seoul seoul tukpyolsi korea find out information about soul tukpyolsi city capital of south korea when japan established a protectorate over\nTHE 10 BEST Fun Activities Games in Seoul . South Korea Seoul Things to Do in Seoul Fun games in Seoul Top Fun Activities Games in Seoul, South Korea There is a monument with lots of information about how the games came to Seoul as well as names of all the gold medal 2020 3 Jamsil Baseball Stadium 406 Sports Complexes My two friends and I had so much fun dressing\ngold dressing in seoul seoul tukpyolsi korea - MC World\ngold dressing in seoul seoul tukpyolsi korea 2019-06-30T01:06:01+00:00 How to Get Laid in Seoul - Where to Pick Up and Date Girls. 2/13/2020 The city of Seoul is situated in South Korea.Formally known as Seoul Special City, it is the capital of South Korea and is the largest metropolis city. Along with the Gyeonggi province and Incheon ...\ngold dressing in seoul seoul tukpyolsi korea. gold dressing in seoul seoul tukpyolsi korea. sweden mining equipment - preinfra. zenith Mining and Construction - Equipment, tools and services for ... A world-leading provider of equipment and services for the mining and construction industries. gold washing plant in seoul seoul t ukpyolsi .\n2020-10-13 · gold dressing in seoul seoul tukpyolsi korea. gold wash plant in seoul seoul t ukpyolsi korea old stone crasher for sale in seoul korea stone crusher and quarry plant in seoul seoul tukpyolsi korea,aluvial mobile gold wash plant 300tph south korea, gold wash plant in seoul, seoul t\n2021-5-16 · gold wash plant in seoul seoul t ukpyolsi korea. 5 gold wash plant in seoul seoul t ukpyolsi korea cone crusher in seoul seoul tukpyolsi korea jaw crusher in korea in Seoul SeoultukpyolsiThis page is about stone crusher and quarry plant in seoul seoul 6 wash plants from south korea for gold recovery Wash Plants From South Korea For Gold Recovery The process of civilization that is the\nSeoul Seoul Tukpyolsi - vinkenborg-parket.nl\nGold Wash Plant In Seoul Seoul T Ukpyolsi Korea. 5 gold wash plant in seoul seoul t ukpyolsi korea cone crusher in seoul seoul tukpyolsi korea jaw crusher in korea in seoul seoultukpyolsithis page is about stone crusher and quarry plant in seoul seoul 6 wash plants from south korea for gold recovery wash plants from south korea for gold recovery the process of civilization that is the process.\nperlite in seoul seoul tukpyolsi korea - hotelshalam\nGold Wash Plant In Seoul Seoul T Ukpyolsi Korea. Gold wash plant in seoul seoul t ukpyolsi korea. . seoul t ukpyolsi, korea gold wash plant . contact supplier gold washing plant south korea . patent us7909169 methods and systems for recovering alluvial . mar 22, 2011 a method of mining alluvial gold deposits, comprising . a typical alluvial mining plant .\n2019-6-7 · Export Of Sand Washing Machine Mining Equipment. gold wash plant in seoul seoul t ukpyolsi korea cone crusher in seoul seoul tukpyolsi korea jaw crusher in korea in seoul seoultukpyolsithis page is about stone crusher and quarry plant in seoul seoul 6 wash plants from south korea for gold recovery wash plants from south korea for gold recovery the process of civilization that is the process.\n2020-5-19 · Gold Wash Plant In Seoul Seoul T Ukpyolsi Korea. 2020-05-19 African action separator gold machine joskaservis. gold separator machine in south africa johannesburg. gold ore crusher separator sand washing machinegold ore separator machine in south africa sam is a professional manufacturer and exporter of mining equipment such as crushing plant mobile crushers grinding -gold separator\nGold Wash Plant In Seoul, Seoul T Ukpyolsi, Korea Gold Wash Plant In Seoul Seoul T Ukpyolsi Korea. Belt conveyor in korea Crusher Machine and Grinding Mill dunlop belt conveyor in Seoul Seoultukpyolsi Korea Crusher Used Roll Forming Machine Seoul Korea OfferID3719567059 stacker table lift chain belt conveyor shaft dia 100shaft . 3 Read More